Compania Nationala de Administrare a Infrastructurii Rutiere din Romania S.A.


CONTRACT SUBSECVENT DE FURNIZARE NR. ___
LA ACORDUL-CADRU NR. ___
avand ca obiect
Achiziţia, transportul și montajul parapetelor rutiere pe rulouri
nr. _____________ data ______________

In temeiul Legii nr. 98/2016 privind achizitiile publice, cu modificarile si completarile ulterioare, al Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, aprobate prin Hotararea Guvernului nr. 395/2016, cu modificarile si completarile ulterioare, si a Acordului-cadru de furnizare nr. ....................... s-a incheiat prezentul contract subsecvent de furnizare, (denumit in continuare „Contract subsecvent”),

între:

COMPANIA NATIONALA DE ADMINISTRARE A INFRASTRUCTURII RUTIERE S.A., cu sediul in Bucuresti, Bd-ul Dinicu Golescu, nr. 38, sector 1,  numar de ordine in Registrul Comertului J2004000552406/13.03.2025, cod de inregistrare fiscala nr. RO16054368, avand cont bancar RO67 RNCB 0082 0080 9408 0001, deschis la B.C.R. Sucursala Unirea, tel. 021.264.32.00, fax: 021.312.09.84, e-mail office@andnet.ro, reprezentata prin Cristian PISTOL, avand functia de Director General, in calitate de si denumita in continuare "AUTORITATE CONTRACTANTA", pe de o parte

și

...................................., cu sediul in ........................................, tel. ..........................., fax ........................., inregistrata la Registrul Comertului sub nr. .........................., cod unic de inregistrare ......................, cont bancar ..................................., deschis la ......................................., reprezentata prin ............................., avand functia de ............., in calitate de si denumita in continuare "CONTRACTANT" pe de alta parte,
denumite, în continuare, împreună, "Părțile" și care,

având în vedere că:

· Autoritatea contractantă a derulat procedura de atribuire având ca obiect „Achiziţia, transportul și montajul parapetelor rutiere pe rulouri”, inițiată prin publicarea în SEAP a Anunțului de participare nr.  ...........................,

· Prin Raportul procedurii de atribuire nr. ............... din data de [zz/ll/an]................. Autoritatea contractantă a declarat câștigătoare Oferta Contractantului ..........................
au convenit încheierea prezentului Contract subsecvent.

1. Termeni si Definiţii
1.1. În prezentul Contract, următorii termeni vor fi interpretați astfel:

(a) Autoritate contractantă și Contractant - Părțile contractante, așa cum sunt acestea numite în prezentul Contract;

(b) Act Adițional - document prin care se modifică termenii și condițiile prezentului Contract de achiziție publică de produse, în condițiile Legii nr. 98/2016 privind achizițiile publice;

(c) Caiet de Sarcini - Anexa nr. 1 la Contractul care include obiectivele, sarcinile specificațiile și caracteristicile Produselor descrise în mod obiectiv, într-o manieră corespunzătoare îndeplinirii necesității Autorității contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate și furnizate de către Contractant, inclusiv niveluri de calitate, performanță, protecție a mediului, sănătate publică, siguranță și altele asemenea, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Autorității contractante;

(d) Cazul fortuit - Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs;
(e) Cesiune - orice conventie prin care Contractantul transfera contractul de furnizare sau o parte a acestuia catre o terta parte, in conformitate cu prevederile articolului 16 din prezentul contract. În prezentul contract de achiziție publică este permisă doar cesiunea creanțelor născute din acest contract, obligațiile născute rămânând în sarcina părților contractante;

(f) Conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Autorității contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Contractantului, în condițiile Legii nr. 98/2016, în cazul în care este aplicabil;

(g) Contract subsecvent- contractul cu titlu oneros, asimilat, potrivit legii, actului administrativ, reprezentand acordul de vointa al celor doua parti, incheiat in scris, intre “Autoritatea contractanta” si “Contractant”. In cuprinsul prezentului document, denumirea „contract” reprezinta „contract subsecvent”;
(h) Contract de Subcontractare - acordul încheiat în scris între Contractant și un terț ce dobândește calitatea de Subcontractant, în condițiile Legii nr. 98/2016, prin care Contractantul subcontractează Subcontractantului partea din Contract în conformitate cu prevederile Contractului;

(i) Comanda - document emis de Autoritatea contractanta si transmis de aceasta Contractantului, in care se prevede cantitatea, locatia si data la care Contractantul are obligatia de a incepe furnizarea Produselor, precum si orice alte informatii pe care Autoritatea contractanta le comunica Contractantului referitoare la prezentul contract subsecvent;
(j) Defect - comportament al produsului diferit față de calitățile tehnice din oferta tehnică și nu include defecțiunile apărute ca urmare a accidentelor rutiere în care este implicat parapetul; 

(k) Despăgubire - suma, neprevăzută expres în Contract, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;

(l) Dispoziție - document scris(ă) emis(ă) de Autoritatea contractantă în executarea Contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;

(m) Dobânda penalizatoare - inseamna dobanda legala penalizatoare pentru plata cu intarziere a obligatiilor banesti si se stabileste la nivelul ratei de referinta a dobanzii de politica monetara  comunicata de BNR plus 8 puncte procentuale calculata pentru suma datorata;

(n) Documentele Autorității contractante - toate și fiecare dintre documentele necesare în mod direct sau implicit prin natura Produselor care fac obiectul Contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de Autoritatea contractantă și necesare Contractantului în vederea realizării obiectului Contractului;

(o) Durata de valabilitate a Contractului subsecvent - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilita de instanța de judecata a oricărui efect pe care îl produce. Contractul este considerat finalizat atunci când contractantul a realizat toate activitățile stabilite prin Contract, prin Caietul de Sarcini si prin Propunerea tehnica.
(p) Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;

(q) Întârziere - orice eșec al Contractantului sau al Autorității contractante de a executa orice obligații contractuale în termenul convenit;

(r) Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;
(s) Lună - luna calendaristică (12 luni/an);

(t) Mentenanta preventiva – reprezinta ca totalitatea operațiunilor de întreținere și reparație ale unui produs care se efectuează pe parcursul ciclului de viată al acestuia, la intervale regulate cu scopul de a asigura funcționarea optima a produsului, pentru a reduce riscurile de defectare și de deteriorare; 
(u) Mentenanta corectiva - totalitatea operațiunilor de interventie la un echipament/produs care se efectueaza pe parcursul ciclului de viata al acestuia, ca urmare a unor defectiuni sau functionarii in afara parametrilor optimi cu scopul de a restabili capacitatea de functionare optima a echipamentului/produsului; 
(v) Mijloace electronice de comunicare în cadrul Contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;

(w) Neconformitate (Neconformități) - livrare de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă pentru produsele furnizate; produse care sunt necorespunzătoare sau care nu deservesc scopurilor acestora, astfel cum sunt prevăzute în prezentul Contract și/sau de Legea aplicabilă; precum și orice abatere de la cerințele și de la obiectivele stabilite în Caietul de Sarcini. Neconformitățile includ atât viciile aparente, cât și viciile ascunse ale Produselor care fac obiectul prezentului Contract;

(x) Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de achiziție publică de produse și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire;

(y) Ordin Administrativ - orice instrucţiune, comanda, modificare sau dispoziţie emise către Contractant privind furnizarea produselor din cadrul contractului, sau pentru a clarifica, completa, modifica şi/sau lamuri termenii şi condiţiile contractului subsecvent;

(z) Penalitate - suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;

(aa) Perioada de garantie - perioada in care Contractantul indeplineste obligatiile privind asistenţa tehnică în perioada de garanţie, efectuarea operatiunilor de intretinere, reparatii si inlocuire pe durata Perioadei de Garantie, instruirea personalului Autoritatii contractante cu privire la operarea si intretinerea Produselor şi orice alte asemenea obligaţii care revin Contractantului prin contract si prin Anexa nr. 1 - Caietul de sarcini;

(ab) Personal - persoanele desemnate de către Contractant sau de către oricare dintre Subcontractanți pentru îndeplinirea Contractului;
(ac) Piese de rezerva - reprezinta produsele din Anexa nr. 2 la Caietul de Sarcini prin care se inlocuiesc produsele deja montate (puse in functiune si receptionate) deteriorate ca urmare a unor accidente rutiere sau a producerii unor circumstante imprevizibile (care nu sunt datorate din culpa Furnizorului sau a Autoritatii Contractante), atat in perioada de garantie, cat si in perioada de post-garantie, si care au fost deja achizitionate de Autoritatea Contractanta pe perioada Acordului-cadru si a contractelor subsecvente, precum si acele piese uzate pentru care deja a expirat perioada de garantie si care trebuie inlocuite; 
(ad) Prețul Contractului subsecvent - Prețul plătibil Contractantului de către Autoritatea contractantă, în baza și în conformitate cu prevederile Contractului subsecvent, a ofertei Contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;

(ae) Prejudiciu - paguba produsa Autorității Contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;

(af) Proces-Verbal de Recepție cantitativa, calitativa si de punere in fuctiune - documentul prin care sunt acceptate Produsele furnizate, întocmit de Contractant și semnat de Autoritatea contractantă, prin care aceasta din urmă confirmă furnizarea Produselor în mod corespunzător de către Contractant și că acestea au fost acceptate de către Autoritatea contractantă, receptia realizandu-se conform prevederilor caietului de sarcini;

(ag) Produse – parapete rutiere pe rulouri, astfel cum sunt prevazute in Acordul-cadru, in caietul de sarcini si in prezentul contract subsecvent;
(ah) Recepția - reprezintă operațiunea prin care Autoritatea contractantă își exprimă acceptarea față de produsele furnizate si montate în cadrul contractului de achiziție publică și pe baza căreia efectuează plata;

(ai)  HYPERLINK "" \l "#" Rezilierea contractului - desfiintarea pe viitor a contractului de furnizare, pentru neexecutarea culpabila a obligatiilor asumate de catre una dintre partile contractante, fara ca aceasta sa aduca atingere produselor furnizate anterior rezilierii si care sunt conforme;

(aj) Rezultat/Rezultate - oricare și toate informațiile, documentele, rapoartele colectate și/sau pregătite de Contractant ca urmare a produselor furnizate astfel cum sunt acestea descrise în Caietul de Sarcini;

(ak) Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;

(al) Standarde profesionale - cerințele profesionale legate de calitatea Produselor care ar fi respectate de către orice Contractant diligent care posedă cunoștințele și experiența necesară și pe care Contractantul este obligat să le respecte în furnizarea tuturor Produselor incluse în prezentul Contract;

(am) Subcontractant - orice operator economic care nu este parte a acestui Contract și care execută și/sau furnizează anumite părți ori elemente ale Contractului ori îndeplinește activități care fac parte din obiectul Contractului, răspunzând în fața Contractantului pentru organizarea și derularea tuturor etapelor necesare în acest scop;

(an) Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorității contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

(ao) Termene Limită - termenele se calculeaza conform urmatoarelor reguli:

a) la calculul unui termen exprimat în zile, luni sau ani de la un anumit eveniment ori act sau acţiune, data la care se produce respectivul eveniment, act ori acţiune nu se ia în considerare;

b) cu aplicarea în mod corespunzător a dispoziţiilor lit. a) şi d), termenul exprimat în zile începe să curgă la începutul primei ore a primei zile a termenului şi se încheie la expirarea ultimei ore a ultimei zile a termenului;

c) cu aplicarea în mod corespunzător a dispoziţiilor lit. a) şi d), termenul exprimat în luni sau ani începe să curgă la începutul primei ore a primei zile a termenului şi se încheie la expirarea ultimei ore a zilei care reprezintă ziua din ultima lună sau an corespunzătoare zilei în care a început să curgă termenul; dacă, în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective;

d) dacă ultima zi a unui termen exprimat în zile, luni sau ani este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;

e) la calculul unui termen exprimat în zile lucrătoare se aplică în mod corespunzător dispoziţiile lit. a), b) şi d), cu deosebirea că zilele nelucrătoare din cadrul termenului nu se iau în considerare;

(ap) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

(aq) Locatie de livrare – sectoare de pe rețeaua de drumuri naționale și autostrăzi din administrarea C.N.A.I.R.-S.A.; 
(ar) Propunerea Financiara - document al ofertei, prin care se furnizeaza informatiile cerute prin documentatia de atribuire cu privire la pret, tarif, onorarii, alte conditii financiare si comerciale corespunzatoare satisfacerii cerintelor solicitate de autoritatea contractanta.

(as) Propunerea Tehnica - document al ofertei, elaborat de catre contractant prin care aceasta se angajeaza ca va indeplini toate cerintele din caietul de sarcini stabilite de catre autoritatea contractanta;
(at) Standarde/conditii tehnice de calitate - o specificatie tehnica adoptata ca standard international, standard european sau standard national de catre un organism de standardizare recunoscut pentru aplicare repetata sau continua, care nu este obligatorie.
(au) Perioada de furnizare/ termenul de livrare a produselor reprezinta perioada de livrare a produselor stabilita in comanda/ comenzile emise Beneficiar, care nu poate fi mai mare de 115 zile de la data emiterii comezii/comenzilor.

2. Interpretare
2.1. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

2.2. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției, precum si ordinea de precedenta de la articolul 6 din prezentul contract subsecvent. 

3. Obiectul Contractului Subsecvent 
Obiectul prezentului Contract îl reprezintă achiziţia, transportul (incarcare si descarcare), montajul inclusiv instalarea si punerea in functiune a produselor (parapete pe rulouri), în conformitate cu prevederile din prezentul Contract, Anexa nr. 1 - Caietul de sarcini, Anexa nr. 2 - Propunerea tehnică, cu dispozițiile legale, aprobările și standardele tehnice, profesionale și de calitate în vigoare, precum si cu respectarea cantitatilor prevazute in Anexa nr. 11 – Anexa 1 la Caietului de sarcini, semnata de catre Parti. 
4. Prețul Contractului 
4.1. (1) Autoritatea contractantă se obligă să plătească Contractantului Prețul total convenit prin prezentul Contract pentru achiziție publică a Produselor, în sumă de .............................. [valoarea în cifre] lei ([valoarea în litere]  lei), la care se adaugă TVA conform prevederilor legale in vigoare.
(2) Pentru produsele/serviciile de la A1, A2 si A3 din Anexele A si B la Formularul nr. 7, pretul unitar lei/ml sau lei/buc este exprimat in lei fara TVA, la care se adauga TVA conform prevederilor legale, asa cum este prevazut in Propunerea financiara. 
(3) Pretul unitar al produselor include livrarea, transportul (incarcarea si descarcarea), montajul inclusiv instalarea si punerea in functiune a  produselor. 
(4) Plata pieselor de rezerva prevazute in Anexa la Caietul de Sarcini se va face in functie de cantitatile solicitate de Autoritatea contractanta si livrate de Contractant si de preturile unitare ofertate pentru fiecare piesa de rezerva prevazute in Anexa nr. B la Formularul de Propunere financiara. 
(5) Pentru serviciile de mentenanță preventiva, dupa realizarea fiecarei interventii, se intocmeste un Proces verbal care reprezintă elementul necesar realizării plății. Procesul verbal se întocmește după realizarea fiecarei interventii și va fi avizat de către reprezentanții Contractantului și ai Autorității Contractante. 

Autoritatea contractanta efectueaza o singura plata pentru realizarea serviciilor de mentenanta preventiva la finalul contractului subsecvent, indiferent de numarul de interventii sau de procese-verbale care atesta interventia, cu conditia sa existe minim o interventie in cadrul contractului subsecvent. Daca nu exista nicio interventie nu se va efectua nicio plata. 
Contractantul are dreptul de a solicita la plata mentenanta preventiva cu 15 zile inainte de finalizarea duratei contractului subsecvent, indiferent de numarul de interventii, cu conditia sa existe minim o interventie in cadrul contractului subsecvent.

Interventiile de mentenanta preventiva vor fi realizate ori de cate ori Autoritatea contractanta le va solicita, in functie de necesitatile aparute. 

(6) Cuantumul pieselor de rezerva in cadrul unui contract subsecvent care contine si produsele de la punctele A1 si A2 din Anexele  A si B la Formularul nr. 7, poate sa fie mai mare de 5% din valoarea contractului subsecvent. 
4.2. (1) Pretul Contractului poate fi ajustat in baza prevederilor art. 221 alin. (1) litera a) din Legea nr. 98/2016, cu modificarile si completarile ulterioare coroborat cu prevederile art. 2222 din Legea nr. 98/2016, cu modificarile si completarile ulterioare.

(2) Ajustarea pretului in cadrul contractului subsecvent se realizeaza la fiecare factura, pe întreaga perioadă de derulare a contractului subsecvent, utilizandu-se in vederea ajustării valorii solicitării de plată următoarea formulă de calcul:

Va = Vo x [(1-p-a)xICCn/ICCdata referinţă + (p+a)],

unde:

„Va” reprezintă valoarea ajustată a facturii,

„Vo” reprezintă valoarea facturii conform preţurilor prevăzute în oferta care a stat la baza încheierii acordului-cadru,

„a” reprezintă valoarea procentuală a plăţii în avans determinată ca raport dintre valoarea avansului primit şi nerestituit/nejustificat şi preţul contractului. În cazul în care in cadrul acordului-cadru/contractului subsecvent nu este prevăzuta posibilitatea acordarii vreunui avans, in cadrul formulei de ajustare „a” va fi egal cu „0” (zero), 

 „p” reprezintă valoarea procentuală a profitului asa cum este mentionat in Formularul de Propunerea Financiara.

„ICCn” reprezintă indicele de cost în construcţii total aferent lunii transmiterii facturii la Autoritatea contractanta,

„ICCdata referinţă” reprezintă indicele de cost în construcţii total aferent lunii anterioare datei-limită de depunere a ofertei aferente acordului-cadru.

(3) Modificarea sau completarea informatiilor din prezenta clauza pe parcursul derularii contractului va determina inaplicabilitatea prevederilor referitoare la posibilitatea de ajustare a pretului contractului. 

(4) Valoarea profitului in cadrul contractului subsecvent, exprimat procentual este cel din Formularul de Propunere Financiara si este de ... %.

(5) In situatia in care pentru indicele ICCn nu exista valori diseminate oficial, sau acestea nu sunt definitive la data depunerii solicitarilor de plata la Autoritatea Contractanta, se utilizeaza ultimii indici disponibili, iar ajustarea va fi recalculata atunci cand indicii vor deveni definitivi.

(6) Profitul obtinut de catre Contractant in cadrul contractului subsecvent nu face obiectul ajustarii preturilor potrivit prevederilor O.U.G. nr. 47/2022.

(7) Sumele rezultate din aplicarea ajustarii pretului in cadrul contractului subsecvent vor fi platite potrivit contractului, fara incheierea unui Act Aditional.

(8) Se ajusteaza si valoarea pieselor de rezerva si valoarea mentenantei preventive. 

5. Durata Contractului subsecvent  
5.1. Durata Contractului este de .... luni de la data intrării în vigoare a contractului.

5.2. (1) Prezentul contract intra in vigoare la data semnarii acestuia de catre ultima parte. In termen de 5 zile lucratoare de la data semnarii contractului de achizitie publica, Contractantul va constitui Garantia de Buna Executie a contractului, in forma, pentru perioada si in cuantumul agreat de Autoritatea contractanta, precum si in conditiile prevazute la Articolul 9 din prezentul contract.
(2) Termenul prevazut la alin. (1) poate fi prelungit, la solicitarea justificată a Contractantului, fără a depăşi 15 zile de la data semnării contractului de furnizare.
5.3. (1) Livrarea se va realiza in termen de maxim 115 de zile de la data emiterii fiecarei comenzii de catre Autoritatea Contractanta.
(2) Autoritatea contractanta poate emite una sau mai multe Comenzi pe parcursul derularii prezentului contract. O comanda poate sa contina unul sau mai multe produse sau piese de rezerva asa cum acestea sunt stabilite in Caietul de sarcini si in Propunerea financiara.
5.4. Perioada de garantie a produselor furnizate este de minim 48 de luni* de la data Procesului - verbal de predare-primire si punere in functiune, in conformitate cu prevederile caietului de sarcini, document al prezentului contract.

*Nota: Numarul de luni se va completa la semnarea contractului, in functie de numarul de luni mentionat in oferta depusa de Contractant
5.5. Durata de valabilitate a Contractului subsecvent reprezinta intervalul de timp în care prezentul Contract, opereaza valabil intre parti, potrivit legii, ofertei si caietului de sarcini, respectiv de la data intrării în vigoare a Contractului și până la epuizarea convențională, legală sau stabilita de instanța de judecata a oricărui efect pe care îl produce. 
6. Documentele Contractului subsecvent

Documentele prezentului Contract sunt:

(i)    Caietul de sarcini, inclusiv, dacă este cazul, clarificările și/sau măsurile de remediere aduse până la depunerea ofertelor - Anexa nr. 1;
(ii) Propunerea tehnică (inclusiv, dacă este cazul, clarificările din perioada de evaluare) - Anexa nr. 2;

(iii) Propunerea financiară (inclusiv, dacă este cazul, clarificările din perioada de evaluare) - Anexa nr. 3;

(iv) Angajamentul ferm de susținere din partea unui terț, dacă este cazul - Anexa nr. 4;

(v) Acordul de asociere, dacă este cazul, autentificat - Anexa nr. 5;

(vi) Contractele de subcontractare, dacă este cazul - Anexa nr. 6;
(vii) Garantia de buna executie a contractului- Anexa nr. 7;

(viii) Document Unic de Achizitii Europene depus de ofertant/ofertanti asociati si, dupa caz, de subcontractantii si tertii sustinatori declarati in oferta, inclusiv eventualele revizuiri din perioada de evaluare a ofertelor - Anexa nr. 8;

(ix) Documente justificative prezentate in vederea demonstrarii indeplinirii criteriilor de calificare, inclusiv eventuale completari/ clarificari din perioada de evaluare a ofertelor - Anexa nr. 9;

(x) Alte documente solicitate pe parcursul procesului de semnare a contractului.- Anexa nr. 10.
(xi)   Anexa Caietului de sarcini, anexa ce cuprinde cantitatile de produse ce vor fi furnizate in cadrul prezentului Contract - Anexa nr. 11, semnata de catre Parti. 
7. Ordinea de precedență

7.1. În cazul oricărei contradicții între documentele prevăzute la Art. 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus. In caz de neconcordante, ambiguitate, erori sau discrepante, acestea trebuie citite si interpretate in ordinea mentionata la art. 6.
7.2. În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini. 
8. Comunicarea între Părți

8.1. Comunicările între Părți se pot face prin scrisoare recomandată cu confirmare de primire sau prin fax sau e-mail, cu condiția confirmării primirii comunicării.

8.2.  În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

8.3. Adresele la care se transmit comunicările sunt următoarele:
	Pentru

Autoritatea contractantă:
	Pentru

Contractant:

	Adresă: Bucuresti, Bd-ul Dinicu Golescu, nr. 38, sector 1;
	Adresă:

	Telefon/Fax: 
	Telefon/Fax:

	E-mail: 
	E-mail:

	Persoana de contact: 

	Persoana de contact:


8.4. Orice document (dispoziție, adresă, propunere, înregistrare, Proces-Verbal de Recepție, notificare/ neconformitate și altele) întocmit în cadrul Contractului, este realizat și transmis, în scris, într-o formă ce poate fi citită, reprodusa și înregistrată.

8.5. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa/adresele menționate la pct. 8.3.

8.6. Orice comunicare făcută de una dintre Părți va fi considerată primită:

(i) la momentul înmânării, dacă este depusă personal de către una dintre Părți,

(ii) la momentul primirii de către destinatar, în cazul trimiterii prin scrisoare recomandată cu confirmare de primire,

(iii) la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).
8.7. Părțile se declară de acord că nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.

8.8. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.

8.9. Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.

9.  Garanția de bună execuție a contractului

9.1. (1) In conformitate cu prevederile art. 39 alin. (1) si alin. (3) din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/ acordului-cadru din Legea nr. 98/2016 privind achizitiile publice, cu modificarile si completarile ulterioare, Contractantul va constitui Garantia de Buna Executie in scopul asigurarii Autoritatii contractante de indeplinirea cantitativa, calitativa si in perioada convenita a contractului si va transmite Autoritatii contractante Garanţia de Bună Execuţie în original, sau in cazul retinerilor succesive, dovada depunerii sumei de min. 1,5% din Pretul contractului fara TVA in contul de disponibil deschis la Trezoreria Statului din cadrul organului fiscal competent in administrarea acestuia in termen de 5 zile lucratoare de la data semnării Contractului. 
(2) Termenul prevazut la alin. (1) poate fi prelungit, la solicitarea justificată a Contractantului, fără a depăşi 15 zile de la data semnării contractului de furnizare.
9.2. Contractantul va constitui (pe cheltuiala sa şi fără a solicita Autoritatii Contractante costurile aferente constituirii şi menţinerii acesteia) o Garanţie de Bună Execuţie pentru executarea corespunzătoare a Contractului, în lei, în cuantum de 10% din Prețul Contractului fără TVA, precum şi în forma integrală inclusa in documentatia de atribuire, fără completări și/sau modificări. 

9.3. Garanţia de Bună Execuţie a unei asocieri sau a unui consorţiu va fi emisă în numele asocierii sau a consorţiului.

9.4. (1) Garanţia de bună execuţie se constituie fie prin virament bancar, fie prin retineri succesive, fie printr-un instrument de garantare emis in conditiile legii, astfel:

a) scrisoare de garanţie emisă de o instituţie de credit bancara din România sau din alt stat;

b) asigurare de garanţii emisă:

- fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

- fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară. 

(2) Garantia de buna executie va fi transmisa de Contractant Autoritatii Contractante in original si va deveni document al contractului.

9.5. Garanţia de Bună Execuţie trebuie sa fie irevocabilă şi trebuie sa prevada că plata Garanţiei de Bună Execuţie se va executa necondiţionat, respectiv la prima cerere a Autoritatii Contractante, pe baza declaraţiei acestuia cu privire la culpa persoanei garantate.

9.6. In situatia in care Garantia de Buna Executie este emisa printr-o asigurare de garantie de catre o societate de asigurari, contractul de asigurare (conditiile de asigurare generale si speciale, polita de asigurare si orice alt document semnat de catre Asigurator si Contractant) va reglementa strict relatiile dintre Asigurat/Contractant si Asigurator si nu vor putea fi opozabile Autoritatii contractante. Asigurarea de garantie propriu-zisa emisa in favoarea Autoritatii contractante este singurul document opozabil acesteia.

9.7. Avand in vedere faptul ca asigurarea de garantie va fi emisa in baza unei polite de asigurare semnata exclusiv intre Contractant si Asigurator, Contractantul va furniza Autoritatii contractante, in original, in forma letrica, in termen de 5 zile lucratoare de la data semnarii Contractului sau in cazul prevazut la art. 9.1 alin. (2) in termenul convenit de parti fara a depasi 15 zile de la data semnarii Contractului, atat Asigurarea de Garantie, cat si Polita de asigurare in baza careia a fost emisa aceasta, insotita de conditiile de asigurare generale si speciale si orice alt document semnat de catre Asigurator si Contractant.

9.8. Nerespectarea condiţiilor prevazute la Articolul 9.6 si Articolul 9.7 va pune Autoritatea Contractantă în situaţia de a nu accepta Garanţia de Bună Execuţie emisă de către o societate de asigurare şi, totodată, Autoritatea Contractantă poate rezilia Contractul si executa Garantia de Participare.
9.9. Contractantul se va asigura că Garanţia de Bună Execuţie este valabilă şi în vigoare, până la îndeplinirea de către Contractant a tuturor obligațiilor contractuale asumate prin Contract.

9.10. Dacă termenii Garanţiei de Bună Execuţie specifică data de expirare a acesteia, iar Contractantul nu si-a indeplinit toate obligatiile contractuale asumate prin contract cu 30 de zile înainte de data de expirare a Garanţiei, Contractantul va prelungi valabilitatea Garanţiei de Bună Execuţie până când obligatiile contractuale vor fi indeplinite. 

9.11. Pe durata derularii Contractului, dacă institutia de credit / societatea de asigurari emitentă a Garanţiei de Bună Execuţie pierde autorizarea să emită asemenea garanţii, se va considera că Garanţia de Bună Execuţie îşi pierde valabilitatea şi Contractantul va avea obligaţia de a constitui o nouă Garanţie de Bună Execuţie (pe cheltuiala sa şi fără a solicita Autorității Contractante costurile aferente constituirii şi menţinerii acesteia) în conformitate cu prevederile Articolului 9. 


Contractantul va prezenta Autorității Contractante aceasta noua Garantie de Buna Executie in termen de maxim 30 zile lucratoare, de la data notificarii acestuia de catre Autoritatea Contractantă, si/sau de la data notificarii evenimentului anterior enuntat de catre Garant catre Contractant. 

9.12. In cazul in care Contractantul nu prezinta noua garantie de buna executie in termenul mentionat la Art. 9.11, in forma, cuantumul si conform prezentelor prevederi contractuale, Autoritatea Contractantă este îndreptățit/ă să rezilieze Contractul fără îndeplinirea niciunei formalități, nefiind necesară nicio notificare, înștiințare sau altă măsura în vederea înștiințării rezilierii Contractului pentru motivul menționat anterior, nefiind necesară, de asemenea, nici o încuviințare sau intervenție în fața vreunei instanțe judecătorești, arbitrale sau de altă natură. 

9.13. a) Pe durata derularii Contractului, dacă institutia de credit / societatea de asigurari care a emis Garanţia de Bună Execuţie nu îşi poate respecta angajamentele, Garanţia de Bună Execuţie nu va mai fi validă. Autoritatea Contractanta va notifica Contractantul pentru a constitui o nouă Garanţie de Buna Executie (pe cheltuiala sa şi fără a solicita Autoritatii Contractante costurile aferente constituirii şi menţinerii acesteia) conform aceloraşi termeni ca cei ai anterioarei garanţii. In cazul în care Contracatntul nu transmite o nouă Garanţie de Bună Execuţie în termen de 30 de zile lucratoare de la data notificării, Autoritatea Contractantă poate rezilia Contractul.

b) Garantia de Buna Executie, constituita conform prevederilor Art. 9.1 si Art. 9.2, este destinata acoperirii eventualelor prejudicii suferite de Autoritatea contractanta in executarea prezentului contract sau in cazul rezilierii contractului din motive imputabile Contractantului.

c) Scrisoarea de garantie de buna executie, respectiv asigurarea de garantie de buna executie, va fi furnizata sub antetul institutiei de credit/societatii de asigurari emitente. 

9.14. Autoritatea Contractantă are dreptul de a emite pretenţii asupra Garanţiei de Bună Execuţie, oricând pe parcursul derulării Contractului, în limita prejudiciului creat Autoritatii Contractante si care va fi apreciat de catre aceasta, în cazul în care Contractantul nu îşi îndeplineşte, îndeplineşte cu întârziere sau nu îndeplineşte corespunzător, din culpa sa, oricare din obligaţiile asumate prin contractul de furnizare. 

9.15. Autoritatea Contractantă are obligatia de a emite pretenţii asupra Garanţiei de Bună Execuţie, oricând pe parcursul derulării Contractului, în oricare dintre cazurile de mai jos:


(a) Dacă în termenii Garanţiei de Bună Execuţie se specifică data de expirare a acesteia, iar Contractantul nu și-a îndeplinit toate obligațiile contractuale asumate prin Contract până la acea dată,  Autoritatea Contractantă va cere întreaga valoare a Garanţiei de Bună Execuţie înainte de expirarea Garanţiei de Bună Execuţie, în situația în care Contractantul nu prelungește valabilitatea Garanţiei de Bună Execuţie până când obligațiile contractuale vor fi îndeplinite. 


(b) Autoritatea Contractantă reziliază Contractul potrivit prevederilor legale in vigoare, situatie in care Autoritatea Contractantă poate revendica intreaga valoare a Garantiei de Buna Executie.

9.16. Anterior emiterii unei pretenţii asupra Garanţiei de Bună Execuţie, Autoritatea Contractantă are obligaţia de a notifica pretenţia atât Contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. 

9.17. De fiecare dată când Garanţia de Bună Execuţie este executată parţial sau total, cu exceptia situatiilor in care Autoritatea Contractantă reziliaza Contractul potrivit prevederilor legale in vigoare sau Contractantul nu reuşeşte să prelungească valabilitatea Garanţiei de Bună Execuţie, Contractantul are obligaţia de a reîntregi valoarea Garanţiei de Bună Execuţie în cauză, raportat la restul rămas de furnizat/executat, în termen de 15 zile de la data notificării emise de către Autoritatea Contractantă.

9.18. (1) De fiecare data cand, pe parcursul derularii Contractului, Preţul Contractului este modificat, Contractantul are obligaţia de a modifica valoarea Garanţiei de Bună Execuţie în corelaţie cu noul Preț al Contactului, în termen de 15 zile de la modificare.

(2) In situatia in care este necesara prelungirea valabilitatii Garanţiei de Bună Execuţie, Contractantul este obligat, la solicitarea expresa a Autoritatii Contractante, sa prelungeasca valabilitatea acesteia, in termen de 5 zile lucratoare de la data notificarii Autoritatii Contractante in acest sens.

9.19. Autoritatea Contractantă are obligatia de a elibera/restitui Contractantului cuantumul Garantiei de Bună Execuţie in conformitate cu prevederile art.  1542 alin. (1) din Legea nr. 98/2016, cu modificarile si completarile ulterioare, sub conditia indeplinirii de catre Contractant a obligatiilor asumate prin contract, daca Autoritatea contractanta nu a ridicat pana la acea data pretentii asupra ei. Pe parcursul derularii prezentului contract nu se accepta restituiri partiale ale Garantiei de Buna Executie direct proportional cu numarul de produse livrate, in conditiile in care Autoritatea contractanta receptioneaza etapizat produsele conform comenzilor. Restituirea cuantumului de 10% al Garantiei de Buna Executie se realizeaza numai dupa receptionarea prin proces-verbal de receptie cantitativa, calitativa si de punere in functiune a ultimului produs livrat din cantitatea contractata.
9.20. În cazul în care, pe parcursul perioadei de derulare a contractului, Contractantul își modifică denumirea, acesta are obligația de a prezenta, în maxim 10 zile de la semnarea Actului Aditional în care este consemnată modificarea denumirii Contractantului, amendamentele aferente tuturor garantiilor din Contract. În cazul în care Contractantul nu-și îndeplinește aceasta obligație, Autoritatea Contractantă are dreptul, fără nicio notificare prealabilă sau demers suplimentar, de a executa garanțiile în cauză, garanții pentru care Contractantul nu a prezentat amendamentele necesare și totodată, de a rezilia Contractul fără necesitatea notificării prealabile a Contractantului.

9.21. In situatia neîndeplinirii obligatiilor privind prelungirea /completarea/ reîntregirea/amendarea Garantiei de Buna Executie în interiorul termenelor mentionate la Articolul 9.10, Articolul 9.11, Articolul 9.13, Articolul 9.17, Articolul 9.18 si Articolul 9.20, Autoritatea Contractantă este indreptatit/ă să aplice penalităţi în valoare de 0,05%/zi de intarziere din valoarea Garantiei de Buna Executie, pentru fiecare zi de întârziere după expirarea termenelor mentionate la Articolul 9.10, Articolul 9.11, Articolul 9.13, Articolul 9.17, Articolul 9.18 si Articolul 9.20 şi până la data prelungirii/completării/reîntregirii acesteia, si/sau sa rezilieze contractul potrivit prevederilor legale in vigoare si/sau sa execute integral Garantia de Buna Executie.
9.22- (1) In cazul in care Garantia de buna executie se contituie prin retineri succesive, Contractantul are obligatia de a deschide un cont la dispozitia Autoritatii Contractante, la unitatea Trezoreriei Statului din cadrul organului fiscal competent in administrarea acestuia.
(2) Suma initiala care se depune de catre Contractant in contul de disponibil astfel deschis potrivit alin. (1) nu trebuie sa fie mai mica de 1,5% din Pretul prezentului contract de furnizare, fara TVA.

(3) Pe parcursul indeplinirii prezentului contract de furnizare, Autoritatea Contractantă urmeaza sa alimenteze contul de disponibil prevazut la alin. (1) prin retineri succesive din sumele datorate si cuvenite Contractantului, respectiv in cuantum de 10% din valoare fiecarei facturi, pana la concurenta sumei reprezentand 10% din Pretul Contractului si va instiinta Contractantul despre varsamantul efectuat, precum si despre destinatia lui.

(4) Din contul de disponibil deschis la Trezoreria Statului pe numele Contractantului, prevazut la alin. (1) pot fi dispuse plati atat de catre Contractant cu avizul scris al Autoritatii Contractante care se prezinta unitatii Trezoreriei Statului, cat si de unitatea Trezoreriei Statului la solicitarea scrisa a Autoritatii Contractante.

(5) Contul de disponibil prevazut la alin. (1) este purtator de dobanda in favoarea Contractantului.

(6) In cazul in care Garantia de buna executie se constituie prin retineri succesive, Contractantul are obligatia de a indeplini cumulativ urmatoarele:

a. de a inainta Autoritatii Contractante confirmarea scrisa a unitatii Trezoreria Statului, atat cu privire la blocarea contului deschis in favoarea Autoritatii Contractante pentru Garantia de buna executie, cat si cu privire la deblocarea acestuia numai cu acordul Autoritatii Contractante, cat si executarea oricarei sume existente in cont la prima cerere a Autoritatii Contractante, fara ca aceasta sa aiba obligatia de a-si motiva cererea respectiva;

b. de a inainta Autoritatii Contractante confirmarea scrisa a unitatii Trezoreria Statului cu privire la perioada de valabilitate a contului deschis conform alin. (1), perioada mai mare sau egala cu perioada de valabilitate a prezentului contract;

c. de a inainta Autoritatii Contractante confirmarea scrisa a unitatii Trezoreria Statului cu privire la imposibilitatea Contractantului de a derula operatiuni, altele decat alimentarea contului prevazut la alin. (1), fara acordul Autoritatii Contractante;

d. de a inainta Autoritatii Contractante confirmarea scrisa a unitatii Trezoreria Statului cu privire la insusirea obligatiei de transmitere, trimestrial, catre Autoritatea Contractanta a extraselor de cont pentru evidentierea soldului.

(7) In cazul in care Garantia de buna executie se constituie prin retineri succesive, Contractantul are obligatia de a inainta Autoritatii Contractante confirmarile solicitate la alin. (6), din partea unitatii Trezoreriei Statului unde a deschis contul de Garantie de buna executie mentionat la alin. (1), concomitent cu prezentarea dovezii deschiderii contului de garantie de buna executie. 

9.23. - In conditiile in care Garantia de Buna Executie s-a constituit initial prin retineri succesive, ulterior, pe perioada de derulare a contractului, in situatia in care Partile convin, Contractantul poate solicita constituirea Garantiei de Buna Executie in conformitate cu prevederile Art. 9.4 alin. (1) din prezentul contract, prin notificarea Autoritatii Contractante. Dupa obtinerea aprobarii Autoritatii Contractante, Contractantul va transmite, in original, instrumentul de garantare corespunzator, in conformitate cu prevederile Art. 9 din Contract referitoare la acest tip de instrument de garantare.

9.24. - Garantia de Buna Executie, constituita conform prevederilor Art. 9.4, este destinata acoperirii eventualelor prejudicii suferite de Autoritatea Contractanta in executarea prezentului contract sau in cazul rezilierii contractului din motive imputabile Contractantului. Scrisoarea de Garantie de Buna Executie, respectiv Asigurarea de Garantie de Buna Executie, va fi furnizata sub antetul institutiei de credit / societatii de asigurari emitente.

9.25. - In situatia in care Partile convin prelungirea duratei contractului, pentru orice motiv (inclusiv forta majora), Contractantul are obligatia de a prelungi valabilitatea Garantiei de Buna Executie in maxim 15 zile de la solicitarea Autoritatii Contractante. 
9.26. Garantia de buna executie a contractului este distincta de garantia produselor.
10. Începere, Întârzieri

10.1. Contractantul are obligația de a începe furnizarea Produselor în conformitate cu prevederile Articolul 5.3. din prezentul contract.

10.2. În cazul în care orice motive de întârziere, ce nu se datorează Contractantului, sau alte circumstanțe neobișnuite susceptibile de a surveni, altfel decât prin încălcarea Contractului de către Contractant, îndreptățesc Contractantul de a solicita prelungirea perioadei de furnizare a Produselor/ termenului de livrare asa cum a fost stabilita in comanda/comenzi, atunci Părțile pot revizui, de comun acord, perioada de furnizare a produselor/ termenul de livrare și vor semna un act adițional numai in conditiile in care se prelungeste si Durata Contractului stabilita la art. 5.1. In conditiile in care nu se prelungeste Durata contractului Autoritatea contractanta poate emite Ordine administrative pentru prelungirea perioadei de furnizare a produselor/ termenului de livrare stabilita in comanda. 
11. Derularea și monitorizarea contractului 
11.1. Contractantul va întreprinde toate măsurile și acțiunile necesare sau corespunzătoare pentru realizarea cel puțin a performanțelor contractuale astfel cum sunt stabilite în Caietul de Sarcini.
12. Livrarea. Receptia. Perioada de garantie.
12.1. (1) Termenul de livrare este cel mentionat in Comanda pentru fiecare produs, si in conformitate cu prevederile art. 5.3. din prezentul contract. Autoritatea contractanta poate emite una sau mai multe Comenzi pe parcursul derularii prezentului contract. O comanda poate sa contina unul sau mai produse asa cum acestea sunt stabilite in Caietul de sarcini si in Propunerea financiara.
Un produs este considerat livrat cand toate activitatile in cadrul contractului au fost realizate si produsul este instalat, functioneaza la parametrii agreati si este recepționat de Autoritatea contractantă.

Produsele vor fi livrate cantitativ si calitativ pe raza sectiilor de drumuri nationale prevazute in Anexa nr. 3 la Caietul de Sarcini, in zonele de drum periculoase la locul indicat de Autoritatea Contractanta in comanda/comenzile emisa/emise.
(2) Fiecare produs va fi insotit de toate subansamblele/partile componente necesare punerii si mentinerii in functiune. 

(3) Contractantul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinația stabilită.
(4) Dacă este cazul, ambalajul trebuie prevăzut astfel încât să reziste, fără limitare, manipulării accidentale, expunerii la temperaturi extreme, sării și precipitațiilor din timpul transportului și depozitării în locuri deschise. În stabilirea mărimii și greutății ambalajului Contractantul va lua în considerare, acolo unde este cazul, distanta față de destinația finală a produselor furnizate și eventuala absență a facilităților de manipulare la punctele de livrare.
Transportul și toate costurile asociate sunt în sarcina exclusivă a contractantului Produsele vor fi asigurate împotriva pierderii sau deteriorării intervenite pe parcursul transportului și al descărcării, conform prevederilor Caietului de sarcini. Destinația de livrare este cea comunicată de Autoritatea contractantă în cadrul comenzilor emise. Descărcarea produselor de pe trailer cade în totalitate în sarcina Contractantului.
(5) Toate materialele de ambalare, precum si toate materialele necesare protectiei produselor (folii de protectie, cutii, etc.) vor fi preluate de catre viitorul contractant dupa instalarea si testarea sistemului de parapete cu exceptia acelor ambalaje care sunt necesare a fi prezentate in vederea acordarii garantiei.
(6) Contractantul are obligatia de a realiza livrarea in termenul contractual, considerandu-se ca a tinut cont de toate dificultatile care ar putea surveni in acest sens, astfel ca nu va invoca niciun motiv de intarziere si nici nu va solicita costuri suplimentare Autoritatii contractante. 
(7) Parapetele se vor marca distinct, cu vopsea rezistentă la apă sau prin etichete, indestructibile și să aibă o durată de viață asemănătoare cu durata de serviciu, declarată și dovedită de producător, cu conditia inexistenței unor evenimente rutiere care le pot deteriora, indicându-se: numărul lotului de fabricație; sigla C.N.A.I.R. S.A..

(8) Contractantul este direct responsabil pentru respectarea prevederilor Legii SSM nr. 319/2006, a HG nr. 1425/2006, a normelor de aplicare a Legii nr. 319/2006 atunci cand asigura transportul, depozitarea si instruirea salariatilor Beneficiarului care vor utiliza noile produse. 

(9) Toate piesele de rezerva asigurate de contractant trebuie să respecte cerințele tehnice și de calitate ale producătorului parapetelor.

12.2. Produsele furnizate în baza Contractului vor respecta standardele/condiţiile tehnice prezentate de către Contractant în propunerea sa tehnică, elaborata în conformitate cu cerinţele din Anexa nr. 1 - Caietul de Sarcini.

12.3. Contractantul are obligatia de a livra Produsele noi si nefolosite, conform specificatiilor din Caietul de sarcini, in cantitatile indicate in Anexa nr. 1 - Caietul de sarcini. Livrarea se va realiza conform prevederilor Caietului de sarcini.
12.4. Contractantul pentru produsele livrate va preda Autoritatii contractante urmatoarele documente însoțite de traducere autorizată, astfel cum acestea sunt descrise in Caietul de sarcini, document al prezentului contract, respectiv:

· Factura fiscală;

· Certificat de constanță a performanței emis de un organism acreditat de certificare, notificat conform normei tehnice SR EN 1317-5+A2:2012/AC/2013 - Cerinţe referitoare la produse şi evaluarea conformităţii dispozitivelor de reținere a vehiculelor;

· Rapoartele privind testarile la impact efectuate în conformitate cu norma tehnică europeană EN 1317-1;2;3;4;5;8  - Dispozitive de protecție la drumuri;

· Declarație de performanță emisă de producător, conform HG 668/2017 coroborat cu Regulamentul(UE) 305/2011 și Decizia nr. 768/2008/CE a Parlamentului European și a Consiliului din 9 iulie 2008 privind un cadru comun pentru comercializarea produselor coroborat cu Legea 50/2015 privind stabilirea unor măsuri pentru aplicarea unitară a legislației Uniunii Europene care armonizează condițiile de comercializare a produselor;

· Certificatul de Garantie;

· Fișa tehnică a parapetului/Manualele de folosire a produselor

· Procedură tehnică de execuție montaj, avizată de producător/furnizor dacă sunt persoane fizice/juridice diferite;

· Documente care să ateste dreptul de comercializare și de punere în operă a produselor care fac obiectul caietului de sarcini, emise de catre producator sau detinatorul certificatului de constanta a performantei (Avand in vedere  ca pentru acest produs este necesara certificarea de tip crash test, Autoritatea contractanta solicita aceste documente pentru situatia in care Furnizorul nu este totodata si producatorul produsului, fiind necesar ca prin aceste documente sa se faca dovada ca Furnizorul are drept de comercializare si de punere in opera a parapetelor, astfel incat sa se demonstreze relatia dintre furnizor si detinatorul raportului de testare la impact a produsului. Având în vedere că obiectul contractului constă în achiziția și montajul parapetelor pe rulouri, este necesară prezentarea acestor documente, fara de care implementarea contractului nu poate fi realizată în conformitate cu cerințele legale și tehnice aplicabile în domeniul siguranței rutiere);
· Aviz de expeditie;

· Dosarul de instruire a personalului Autoritatii contractante.
12.5. (1) Livrarea Produselor se consideră completa dupa indeplinirea de catre Contractant a tuturor Conditiilor de livrare si dupa incheierea Procesului Verbal de Receptie cantitativa, calitativa si de punere in functiune, in conformitate cu prevederile Caietului de Sarcini.

(2) Contractantul va asigura furnizarea produselor la locatia precizată de către Autoritatea contractanta în Comanda sau in Caietul de sarcini.
12.6. (1) Receptia produselor se va efectua pe baza de Proces verbal semnat de Contractant si Autoritatea Contractanta. Recepția produselor se va realiza din punct de vedere cantitativ și calitativ. Recepția lucrarilor de demontare se va efectua pe baza de proces verbal semnat de Furnizor și Autoritatea contractantă, in conformitate cu AND 514/2007.
(2) Procesul verbal de receptie calitativa va include unul din urmatoarele rezultate:

a) Acceptat;

b) Acceptat cu observatii minore;

c) Acceptat cu rezerve;

d) Refuzat. 
(3) Dreptul Autoritatii contractante de a inspecta, testa şi dacă este necesar, de a respinge, nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant ai Autoritatii contractante, anterior livrării acestora la destinaţia finală.

12.7. (1) Perioada de garantie a produselor furnizate este de minim 48 de luni* de la data Procesului - verbal de predare-primire si punere in functiune, in conformitate cu prevederile caietului de sarcini, document al prezentului contract. 

*Nota: Numarul de luni (zile) se va completa la semnarea contractului, in functie de numarul de luni (zile) mentionat in oferta depusa de contractant.
(2) Perioada de garantie se refera la toate componentele sistemului de parapete. 
(3) Perioada de garanție începe de la data semnarii Procesului verbal de predare-primire si punere in functiune, fara obiectiuni sau, în cazul amânării din cauze care nu țin de Contractant, la un interval de 10 zile de la acceptarea produselor.

(4) Pentru piesele de rezerva perioada de garantie este de 48 de luni de la data semnarii Procesului verbal de predare-primire a acestora.

(5) Contractantul va asigura service si asistenta tehnica pentru inlocuirea/ remedierea/ repararea oricaror defectiuni provenite din culpa Contractantului (defecte de fabricatie; defecte de instalare, calitative/ montaj/ transport, etc) cu exceptia celor provenite din accidentele rutiere de dupa montarea acestora sau atunci cand perioada de garantie nu acopera uzura normala a acestora.
(6) Garanția trebuie sa acopere toate costurile rezultate din remedierea defectelor în perioada de garanție, inclusiv, dar fără a se limita la:

· demontare, inclusiv închirierea de unelte speciale necesare pe durata intervenției

· transport prin intermediul transportatorului, inclusiv de transport internațional (daca este aplicabil);

· diagnoza defectelor, inclusiv costurile de personal;

· repararea tuturor componentelor defecte sau furnizarea unor noi componente;

· înlocuirea părților defecte;

· despachetarea, inclusiv curățarea spațiilor unde se efectuează intervenția;

· instalarea în starea inițială;

· testarea pentru a asigura funcționarea corectă;

(7) Pe intreaga perioada de garantie toate eventualele defectiuni calitative provenite din culpa Contractantului (defecte de fabricatie; defecte de instalare, calitative/ montaj/ transport, etc), precum si functionarea in afara parametrilor optimi vor fi remediate pe cheltuiala Contractantului în baza soluțiilor de remediere stabilite de acesta și aprobate de Autoritatea Contractantă.
(8) Produsele livrate, care nu corespund cerintelor din caietul de sarcini sau sunt defecte, sau care prezinta vicii ascunse in perioada de garantie, vor fi inlocuite, pe cheltuiala Contractantului, in maxim 15 zile de la data notificarii si vor fi receptionate separat, la data livrarii.
(9) Defectiunile aparute in perioada de garantie a produselor, vor fi remediate de catre Contractant in termen de 15 zile de la data primirii notificarii in acest sens, fara costuri suplimentare pentru Autoritatea contractanta.
(10) Cerințele privind garanția vor acoperi: durata garanției, termenul de la care începe să curgă perioada de garanție, condițiile de acoperire, precum și operațiunile accesorii pe care furnizorul trebuie să le asigure în perioada de garanție.
12.8. Pentru orice tip de produs inlocuit in baza prezentului contract, pentru o perioada de nefunctionare mai mare de 10 zile a produsului in cauza, perioada de garantie se prelungeste cu perioada de nefunctionare a acestuia.
12.9. Autoritatea contractanta sau reprezentantul său are dreptul de a inspecta şi/sau va testa Produsele pentru a verifica conformitatea lor cu specificaţiile din Caietulul de Sarcini si clauzele prezentului contract. Autoritatea contractanta are dreptul de a nu accepta Produsele care nu sunt in conformitate cu specificatiile cerute prin caietul de sarcini.

12.10. Verificarile se vor face pentru fiecare Produs in conformitate cu prevederile contractului si ale Caietului de Sarcini.

12.11. (1) Autoritatea contractanta are obligaţia de a notifica în scris Contractantului identitatea reprezentanţilor săi împuterniciţi pentru efectuarea recepţiei calitative, cantitative si de punere in functiune, testelor şi inspecţiilor si intocmirii Procesului verbal de receptie cantitativa, calitativa si de punere in functiune.

12.12. Prevederile Articolelor 12.1. - 12.11. nu îl vor absolvi pe Contractant de obligaţia asumării garanţiilor sau de alte obligaţii prevăzute în Contract.

13. Modificarea Contractului. Clauze de revizuire 

13.1. Pe durata perioadei de valabilitate a Contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de actele normative în vigoare.

13.2. Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Contractantul a fost declarat câștigător în cadrul procedurii de atribuire.

13.3. Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la pct. 8 Comunicarea între Părți cu cel puțin 5 zile înainte de data la care se consideră că modificarea ar trebui să producă efecte.

13.4. Modificarea va produce efecte doar dacă părțile au convenit asupra acestui aspect prin semnarea unui act adițional. Acceptarea modificării poate rezulta și din faptul executării acesteia de către ambele părți.

13.5. (1) Modificarile contractului se realizeaza in conformitate cu  prevederile Legii nr. 98/2016 si ale H.G. nr. 395/2016, precum si in conformitate cu prevederile Instructiunii 1/2021, emisa de ANAP. Acestea nu vor afecta caracterul general al contractului si nu vor fi substantiale, avand in vedere prevederile art. 221 alin. (7) din Legea nr. 98/2016.

(2) Eventualele modificari, care pot interveni in perioada de derulare a contractului, se refera la urmatoarele clauze de revizuire contractuale:
a) Partile contractante:

1) din punct de vedere al schimbarii denumirii, al formei societatii, care nu atrag crearea unei persoane juridice noi; 

2) atunci când Contractantul este înlocuit de un nou Contractant, in situatia in care drepturile şi obligaţiile Contractantului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achizitie sau insolventa, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de legislatia in domeniul achizitiilor publice. Verificarea criteriilor de calificare si selectie stabilite initial se face prin raportare la noul contractant;

b) Durata ultimului contract subsecvent - prelungirea duratei ultimului contract subsecvent, fara costuri suplimentare pentru Autoritatea Contractanta, și fără a diminua perioada de garanție a produselor deja furnizate si receptionate, in cazul in care termenele stabilite pentru livrarea produsului/produselor nu pot fi respectate de catre Contractant, fara a se aduce atingere dreptului Autoritatii Contractante de a aplica penalitati de intarziere. Durata ultimului contract subsecvent poate depasi perioada de valabilitate a Acordului-Cadru;
c) Durata contractului sau perioada de furnizare a produselor - prelungirea perioadei de furnizare a produselor in cazul in care termenele stabilite pentru livrarea produsului/produselor nu pot fi respectate de catre Contractant, fara a se aduce atingere dreptului Autoritatii Contractante de a aplica penalitati de intarziere. Partile vor semna un act adițional numai in conditiile in care se prelungeste si Durata Contractului stabilita la art. 5.1. In conditiile in care nu se prelungeste Durata contractului Autoritatea contractanta poate emite Ordine administrative pentru prelungirea perioadei de furnizare a produselor/ termenului de livrare stabilita in comanda. 

d) Modalitati de plata si recuperarea creantelor de la Contractant - in cazul unor eventuale modificari ale legislatiei;
e) Verificare si receptie - eventualele solicitari suplimentare de documente ce pot surveni din partea celor doua parti contractante. Aceste modificari/completari se vor realiza de catre autoritatea contractanta prin Ordine administrative. 
f) Subcontractanti - in cazul unor eventuale schimbari ale subcontractantilor pe parcursul   derularii Contractului si/sau in cazul introducerii de subcontractanti si/sau in cazul exprimarii optiunii acestora de a fi platiti direct de catre Autoritatea contractanta.
13.6.  (1) Orice modificare contractuala generata de aplicarea clauzelor de revizuire de la 13.5. va face obiectul unui act aditional sau ordin administrativ. 

(2) Modificarile de la art. 13.5 literele c) in conditiile in care nu se prelungeste durata contractului, d) e) si f) se fac prin ordin administrativ. Prelungirea termenelor stabilite pentru livrarea produsului/produselor (intermediare) care nu conduc la modificarea duratei contractului vor fi efectuate prin ordin administrativ.

(3) Modificarile de la art. 13.5 literele a), b) si c) in conditiile in care se prelungeste durata contractului se fac prin act aditional. 
13.7 (1) Orice modificare a contractului de achizitie publica in cursul perioadei sale de valabilitate altfel decat in cazurile si conditiile prevazute la art. 221 din Legea nr. 98/2016 se realizeaza prin organizarea unei noi proceduri de atribuire, in conformitate cu dispozitiile Legii nr. 98/2016.

(2) In situatia nerespectarii dispozitiilor alin. (1), Autoritatea contractanta are dreptul de a denunta unilateral contractul de achizitie publica initial.
14. Evaluarea Modificărilor Contractului și a circumstanțelor acestora, dacă este cazul

14.1. Identificarea circumstanțelor care generează Modificarea Contractului este în sarcina ambelor Părți.

14.2. Modificările Contractului se realizează de Părți, pe durata perioadei de valabilitate cu respectarea prevederilor stipulate la Art. 8. - Comunicarea între Părți din prezentul Contract, ca urmare a:

(i) identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului Contractului și obiectivelor urmărite de Autoritatea contractantă, astfel cum sunt precizate aceste obiective în Caietul de Sarcini și/sau

(ii) concluziilor obținute ca urmare a evaluării activităților, rezultatelor și performanței Contractantului în cadrul Contractului. Părțile stabilesc, prin consultare, efectele soluțiilor asupra Perioadei/perioadelor de livrare și/sau asupra Prețului Contractului și/sau asupra Produselor, astfel cum fac acestea obiectul Contractului. 
14.3 Pentru a nu altera rezultatul procedurii de atribuire aferent prezentului contract, eventuala modificare a elementelor contractuale pe parcursul derulării contractului nu va conduce la alterarea criteriului de atribuire, si/sau la alterarea clasamentului,  si/sau la obţinerea unui punctaj inferior celui precizat în contract şi în Raportul procedurii de atribuire.  
14.4 Fiecare Parte are obligația de a notifica cealaltă Parte, în cazul în care constată existența unor circumstanțe care pot genera modificari contractuale, întârzia sau împiedica livrarea Produselor.
14.5 Autoritatea contractantă poate emite Ordine administrative privind modificarile contractuale, cu respectarea clauzelor stipulate la capitolul 18 - Obligații ale Autorității contractante, cu respectarea prevederilor contractuale de la capitolul 13 - Modificarea contractului. Clauze de revizuire, și cu respectarea Legii.

14.6 În cazul în care Contractantul înregistrează întârzieri și/sau se produc costuri suplimentare ca urmare a unei erori, omisiuni, viciu în cerințele Autorității contractante și Contractantul dovedește că a fost în imposibilitatea de a depista/sesiza o astfel de eroare/omisiune/viciu până la depunerea Ofertei, Contractantul notifică Autoritatea contractantă, având dreptul de a solicita modificarea contractului.

15. Subcontractarea. Tertul sustinator – daca este cazul
15.1. Contractantul are dreptul de a subcontracta partea/partile din prezentul Contract și/sau poate schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Autorității contractante.

15.2. Contractantul are obligația de a prezenta la încheierea Contractului contractele încheiate cu Subcontractanții desemnați în cadrul Ofertei depuse pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.

15.3. Contractantul are dreptul de a solicita Autorității contractante, în orice moment pe perioada derulării Contractului, numai în baza unor motive justificate, fie înlocuirea/renunțarea la un Subcontractant, fie implicarea de noi Subcontractanți. Contractantul trebuie să solicite, în scris, aprobarea prealabilă a Autorității contractante înainte de încheierea unui nou Contract de Subcontractare. Solicitarea în scris în vederea obținerii aprobării Autorității contractante privind implicarea de noi Subcontractanți se realizează numai după ce Contractantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile activităților care urmează a fi subcontractate.

15.4. Autoritatea contractantă notifică Contractantului decizia sa cu privire la înlocuirea unui Subcontractant/implicarea unui nou Subcontractant, motivând decizia sa în cazul respingerii aprobării.

15.5. Contractantul se obligă să încheie Contracte de Subcontractare doar cu Subcontractanții care își exprimă acordul cu privire la obligațiile contractuale asumate de către Contractant prin prezentul Contract.

15.6. Niciun Contract de Subcontractare nu creează raporturi contractuale între Subcontractant și Autoritatea contractantă. Contractantul este pe deplin răspunzător față de Autoritatea contractantă pentru modul în care îndeplinește Contractul. Contractantul răspunde pentru actele și faptele Subcontractanților săi ca și cum ar fi actele sau faptele Contractantului. Aprobarea de către Autoritatea contractantă a subcontractării oricărei părți a Contractului sau a angajării de către Contractant a unor Subcontractanți pentru anumite părți din Contract nu eliberează Contractantul de niciuna dintre obligațiile sale din Contract.

15.7. În cazul în care un Subcontractant nu reușește să își execute obligațiile contractuale, Autoritatea contractantă poate solicita Contractantului fie să înlocuiască respectivul Subcontractant cu un alt Subcontractant, care să dețină calificările și experiența solicitate de Autoritatea contractantă, fie să preia el însuși partea din Contract care a fost subcontractată.

15.8. Partea/părțile din Contract încredințată/încredințate unui Subcontractant de Contractant nu poate/pot fi încredințate unor terțe părți de către Subcontractant.

15.9. Orice schimbare a Subcontractantului fără aprobarea prealabilă în scris a Autorității contractante sau orice încredințare a unei părți din Contract, de Subcontractant către terțe părți este considerată o încălcare a Contractului, situație care îndreptățește Autoritatea contractantă la rezoluțiune/reziliere a Contractului și obținerea de despăgubiri din partea Contractantului.

15.10. În orice moment, pe perioada derulării Contractului, Contractantul trebuie să se asigure că Subcontractantul/Subcontractanții nu afectează drepturile Autorității contractante în temeiul prezentului Contract.

15.11. În orice moment, pe perioada derulării Contractului, Autoritatea contractantă poate solicita Contractantului să înlocuiască un Subcontractant care se află în una dintre situațiile de excludere specificate conform prevederilor Art. 164, 165, 167, 170 din Legea nr. 98/2016 privind achizitiile publice, cu modificarile si completarile ulterioare.

15.12. În cazul în care un Subcontractant și-a exprimat opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:

(i) această opțiune este inclusă explicit în Contractul de Subcontractare constituit ca anexă la Contract și făcând parte integrantă din acesta;

(ii) Contractul de Subcontractare include la rândul său o anexă explicită și specifică privind modalitatea în care se efectuează plata directă de către Autoritatea contractantă către Subcontractant și care precizează toate și fiecare dintre elementele de mai jos:

· partea din Contract/activitate realizată de Subcontractant astfel cum trebuie specificată în factura prezentată la plată,

· modalitatea concretă de certificare a părții din Contract/activitate de către Contractant pentru rezultatul obținut de Subcontractant/partea din Contract executată de Subcontractant înainte de prezentarea facturii de către Contractant Autorității contractante,

· partea/proporția din suma solicitată la plată corespunzătoare părții din Contract/activității care este în sarcina Subcontractantului, prin raportare la condițiile de acceptare la plată a facturilor emise de Contractant pentru Autoritatea contractantă, așa cum sunt acestea detaliate în Contract,

· stabilește condițiile în care se materializează opțiunea de plată directă,

· precizează contul bancar al Subcontractantului.

15.13. (1) In cazul in care Contractantul intampina dificultati sau este in imposibilitatea derularii contractului, pentru partea de contract pentru care a primit sustinere din partea tertului sustinator, Contractantul are obligatia de a notifica Autoritatea contractanta in scris, in termen de 15 zile de la data la care constata acest fapt.

(2) In cazul in care Contractantul nu notifica Autoritatea contractanta cu privire la faptul ca intampina dificultati sau se afla in imposibilitatea derularii contractului, Autoritatea contractanta are dreptul de a stabili daca Contractantul intampina dificultati sau se afla in imposibilitatea derularii contractului pentru partea de contract pentru care a primit sustinere din partea tertului. 

(3) Autoritatea contractanta are dreptul de a notifica tertul sustinator cu privire la faptul ca Contractantul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator si ca tertul este chemat sa duca la indeplinire contractul sau acea parte a contractului ce face obiectul Angajamentului ferm de sustinere.

(4) In cazul in care Contractantul intampina dificultati sau este in imposibilitatea derularii contractului, pentru partea de contract pentru care a primit sustinere din partea tertului sustinator, tertul sustinator se obliga sa asigure indeplinirea completa si reglementara a obligatiilor contractuale prin implicarea sa directa pentru acea parte a Contractului pentru care Contractantul a primit sustinere din partea tertului sustinator. In acest sens, Autoritatea contractanta, tertul sustinator si/sau Contractantul, pot incheia un Act Aditional la Contract sau o intelegere scrisa prin care acestea convin, fara a fi limitative, urmatoarele:

a) tertul sustinator va duce la indeplinire contractul sau acea parte a contractului ce face obiectul Angajamentului ferm de sustinere si

b) prevederile contractului incheiat intre Contractant si Autoritatea contractanta vor deveni aplicabile tertului sustinator.

(5) Tertul sustinator are obligatia de a se mobiliza in termen de 20 de zile de la data semnarii Actului Aditional la Contract sau al intelegerii scrise in forma autentica si de a prelua si a duce la indeplinire contractul sau acea parte a contractului ce face obiectul Angajamentului ferm de sustinere. 

(6) Contractantul şi terţul/terţii susţinător/susţinători au obligatia de a răspunde în mod solidar pentru executarea contractului de achiziţie publică.

15.14. Autoritatea contractanta va urmari orice pretentie la daune pe care Contractantul ar putea sa o aiba impotriva tertului sustinator pentru nerespectarea obligatiilor asumate prin angajamentul ferm de sustinere. Tertul sustinator raspunde pentru prejudiciile cauzate Autoritatii contractante ca urmare a nerespectarii obligatiilor prevazute in angajamentul ferm de sustinere, acesta din urma avand posibilitatea de actiune directa impotriva tertului sustinator conform prevederilor Articolului 15.16.

15.15. In cazul in care Contractantul se afla in imposibilitatea derularii contractului si Autoritatea contractanta solicita tertului sustinator indeplinirea obligatiilor contractuale asumate de catre Contractant, iar tertul sustinator nu si le indeplineste, atunci orice pretentie la daune pe care Autoritatea contractanta o va avea impotriva tertului sustinator pentru nerespectarea obligatiilor asumate prin angajamentul ferm de sustinere va fi cesionata de catre Contractant catre Autoritatea contractanta cu titlu de garantie.

15.16. În cazul în care terţul/terţii susţinător/susţinători nu isi indeplineste/indeplinesc obligatiile prevazute in angajamentul de sustinere acordat contractantului, Autoritatea contractanta are dreptul de a solicita direct de la acestia, despagubiri reprezentand contravaloarea obligaţiilor asumate.

16. Cesiunea

16.1. Cesiunea este orice convenție prin care Contractantul transferă Contractul de furnizare sau o parte a acestuia către o terță parte.

16.2. În prezentul contract de achiziție publică este permisă doar cesiunea creanțelor născute din acest contract, obligațiile născute rămânând în sarcina părților contractante, astfel cum au fost stipulate și asumate inițial, cu excepția cazurilor prevăzute la Articolul 16.3.

16.3. În cazul în care Contractantul cu care Autoritatea Contractanta a încheiat inițial Contractul de furnizare este înlocuit, în situația încetării anticipate a Contractului de furnizare,  de un alt Contractant, Contractantul are obligația de a cesiona Autorității Contractante contractele de subcontractare, în scris, în termen de 15 zile de la data la care se produce acest fapt. 

16.4. În cazul în care părți din contract sunt îndeplinite de către subcontractanți, iar subcontractanții propuși și-au exprimat opțiunea în acest sens, Contractantul va cesiona acestora creanțele aferente produselor furnizate de către aceștia. Valoarea creanței se va determina potrivit prevederilor contractului de subcontractare.

16.5. În cazul în care drepturile și obligațiile Contractantului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, contractantul poate să cesioneze oricare dintre drepturile și obligațiile ce decurg din Contract, inclusiv drepturile la plată, doar cu acceptul prealabil scris din partea Autorității contractante. În astfel de cazuri, Contractantul trebuie să furnizeze Autorității contractante informații cu privire la identitatea entității căreia îi cesionează drepturile.

16.6. Orice drept sau obligație cesionat de către Contractant fără o autorizare prealabilă din partea Autorității contractante nu este executoriu împotriva Autorității contractante.

16.7. În cazul transmiterii/preluării obligațiilor de către Contractant, Notificarea generează inițierea novației între cele două Părți, cu condiția respectării cerințelor stabilite prin art. 221 alin. (1) lit. d) pct. (ii) din Legea nr. 98/2016, pentru:

(i) Operatorul Economic ce preia drepturile și obligațiile Contractantului din acest Contract, care îndeplinește criteriile de calificare stabilite inițial, respectiv în cadrul procedurii din care a rezultat prezentul Contract,

(ii) prezentul Contract, cu condiția ca această modificare să nu presupună alte modificări substanțiale ale Contractului,

(iii)  Autoritatea contractantă, dar să nu se realizeze cu scopul de a eluda aplicarea procedurilor de atribuire prevăzute de Legea nr. 98/2016.

16.8. În cazul în care terțul susținător nu și-a respectat obligațiile asumate prin angajamentul ferm de susținere, dreptul de creanță al Contractantului asupra terțului susținător este cesionat cu titlu de garanție, către Autoritatea contractantă.

17. Confidențialitatea informațiilor și protecția datelor cu caracter personal

17.1. Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale. Contractantul va considera toate documentele şi informaţiile care îi sunt puse la dispoziţie referitoare la prezentul Contract drept private şi confidenţiale şi, cu excepţia cazului în care este necesar pentru executarea Contractului, nu va publica sau divulga niciun element al Contractului fără acordul scris prealabil al Autoritatii contractante. Dacă există divergenţe cu privire la necesitatea publicării sau divulgării în scopul executării Contractului de Furnizare, decizia finală va aparţine Autoritatii contractante.
17.2. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

17.3. Contractantul are obligatia de a asigura confidentialitatea informatiilor din sistemele in care are acces, conform prevederilor contractuale si ale caietului de sarcini.

18. Obligațiile principale ale Autorității contractante

18.1. Autoritatea contractantă va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului. În măsura în care Autoritatea contractantă nu furnizează datele/informațiile/documentele solicitate de către Contractant, termenele stabilite în sarcina Contractantului pentru furnizarea Produselor se prelungesc în mod corespunzător.

18.2. Autoritatea contractantă se obligă să respecte dispozițiile din Caietul de sarcini.

18.3. Autoritatea contractantă își asumă răspunderea pentru veridicitatea, corectitudinea și legalitatea datelor/informațiilor/documentelor puse la dispoziția Contractantului în vederea îndeplinirii Contractului. În acest sens, se prezumă că toate datele/informațiile. Documentele prezentate Contractantului sunt însușite de către conducătorul unității și/sau de către persoanele în drept având funcție de decizie care au aprobat respectivele documente.

18.4. Autoritatea contractantă va colabora, atât cât este posibil, cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.

18.5. Autoritatea contractanta are obligația să desemneze, în termen de 5 (cinci) zile de la semnarea contractului, persoana de contact.

18.6. Autoritatea Contractantă se obligă să recepționeze Produsele furnizate și să certifice conformitatea acestora astfel cum este prevăzut în Caietul de sarcini. 

18.7. Autoritatea Contractantă poate notifica Contractantul cu privire la necesitatea revizuirii/respingerii Produselor. Solicitarea de revizuire/respingerea va fi motivată, cu comentarii scrise. În cazul în care, pe perioada derulării contractului subsecvent, contractantul nu duce la îndeplinire în termenul impus remedierea defectiunilor sau remedierea neconformitatilor, Autoritatea contractanta este indreptatita fara necesitatea vreunei notificari si fara a exclude alte cai de sanctiune din contractul subsecvent, sa pretinda penalitati de 0,1% din Pretul contractului subsecvent /zi de intarziere care va trece de la momentul termenului specificat in notificarea de remediere/de neconformitate si pana la indeplinirea obligatiei de catre contractant. Daca si la urmatoarea solicitare din partea autoritatii contractante pentru remedierea acelorasi defectiuni sau remedierea acelorasi neconformitatilor, contractantul nu duce la îndeplinire în noul termen impus  remedierea defectiunilor/neconformitatilor, Autoritatea contractanta suplimentar aplicarii penalitatii va putea rezilia contractul subsecvent, respectiv Acordul-Cadru, Contractantul neavand dreptul de a solicita penalități si/sau de a pretinde daune interese sau despagubiri Autoritatii contractante. 

18.8. Recepția Produselor se va realiza conform procedurii prevăzute în Caietul de sarcini.

18.9. Autoritatea contractantă se obligă să plătească Prețul Contractului către Contractant, în conformitate cu prevederile Articolului 27.1. din prezentul contract.

18.10. Contractantul va emite factura împreună cu documentele justificative în conformitate cu prevederile Caietului de sarcini si ale Art. 27. din prezentul contract.
18.11. Autoritatea contractanta este responsabila: 

a) să emită comenzile aferente în baza contractelor subsecvente, daca este cazul;

b) desemnarea unei persoane sau a unei echipe pentru monitorizarea contractelor subsecvente,

c) colaborarea cu Contractantul pentru a identifica în timp util orice eventuale probleme care ar putea apărea pe parcursul derulării contractului subsecvent;
d) notificarea Contractantului prin canalele de comunicație puse la dispoziție de acesta privind orice incidente sau disfuncționalități sau neconformitati ale produselor care intervin pe perioada de derulare a acordului cadru;
e) asigurarea de personal intern pentru recepția calitativă, cantitativă și a montajului produselor furnizate;

f) verificarea tuturor documentelor asociate recepției produselor și serviciilor conexe care fac obiectul contractului subsecvent, respectiv care confirmă furnizarea produselor potrivit condițiilor cantitative și de calitate stabilite în Caietul de sarcini;
g) să notifice în scris furnizorul asupra intervențiilor necesare în perioada de garanție.

18.12. (1) Autoritatea contractanta nu se angajeaza sa achizitioneze toate categoriile de piese de rezerva, iar Contractantul nu va percepe daune-interese, despagubiri pentru necomandarea de catre Autoritatea contractanta a tuturor categoriilor de piese de rezerva. 
(2) Totalitatea categoriilor de piese de rezerva sunt cele din Anexa cu privire la piesele de rezerva la Caietul de Sarcini, pe care Autoritatea contractanta le poate cumpara, neavand obligativitatea de a cumpara toate categoriile mentionate in lista pieselor de rezerva, ci in functie de situatia existenta in teren si de necesitatiile Autoritatii contractante. 
19. Asocierea de operatori economici, dacă este cazul

19.1. Fiecare dintre asociați este responsabil individual și în solidar față de Autoritatea contractantă, fiind considerat ca având obligații comune și individuale pentru executarea Contractului.

19.2. Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizată să angajeze asocierea în cadrul Contractului.

19.3. Membrii asocierii înțeleg și confirmă că liderul asocierii este autorizat să primească Dispoziții/comenzi din partea Autorității contractante și să primească plata pentru și în numele persoanelor care constituie asocierea.

19.4. Prevederile contractului de asociere nu sunt opozabile Autorității contractante.

20. Obligațiile principale ale Contractantului

20.1. Contractantul va furniza Produsele și își va îndeplini obligațiile în condițiile stabilite prin prezentul Contract, cu respectarea prevederilor documentației de atribuire și a ofertei în baza căreia i-a fost adjudecat contractul.

20.2. Contractantul va furniza Produsele cu atenție, eficiență și diligență, cu respectarea dispozițiile legale, aprobările și standardele tehnice, profesionale și de calitate în vigoare.

20.3. (1) Contractantul se obligă să constituie garanția de bună execuție în termen de maxim 5 zile lucrătoare de la semnarea contractului de ambele părți.

(2) Termenul prevazut la alin. (1) poate fi prelungit la solicitarea justificata a Contractantului, fara a depasi 15 zile de la data semnarii contractului de furnizare. 

20.4. Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.

20.5. (1) În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.

(2) Orice modificare a componenţei Asocierii fără acordul prealabil si exprimat in scris al Autoritatii contractante va fi considerată o încălcare a Contractului de Furnizare si nu va avea niciun efect asupra Contractului de Furnizare, partile initiale ale Asocierii fiind in continuare tinute individual si solidar responsabile de indeplinirea obligatiilor din Contractul de Furnizare.

20.6. Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.

20.7. Contractantul va adopta toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract.

20.8. Contractantul are obligația de a desemna, în termen de 5 (cinci) zile de la semnarea contractului, persoana de contact.

20.9. Contractantul are obligația de a asigura disponibilitatea Personalului, pe toată durata Contractului. Contractantul are obligația de a asigura desfășurarea activităților stipulate în Contract prin acoperirea cu Personal specializat pe toată durata Contractului. Contractantul trebuie să se asigure că, pentru toată durata Contractului, Personalul principal alocat fiecărei activități va îndeplini obligațiile stabilite în sarcina acestuia.

20.10. Contractantul se obligă să emită factura/facturile aferentă/aferente Produselor furnizate în condițiile din prezentul contract.

20.11. Contractantul este pe deplin responsabil pentru furnizarea Produselor în condițiile Caietului de sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.

20.12. Contractantul nu poate fi considerat răspunzător pentru încălcarea de către Autoritatea Contractantă sau de către orice altă persoană a reglementărilor aplicabile în ceea ce privește modul de utilizare a Produselor.
20.13. Contractantul va monta produsele la locul de montare indicat de Autoritatea contractantă și va efectua orice altă configurație considerată necesară pentru a asigura funcționarea corectă a produselor. Contractantul va prezenta procedura specifică pentru montajul parapetului rutier pe rulouri, aceasta fiind acceptată de către producător în vederea confirmării că sunt respectate condițiile de calitate optime.

20.14. Contractantul trebuie să instaleze toate produsele în mod corespunzător, asigurându-se în același timp ca spațiile unde s-a realizat instalarea rămân curate. După livrarea și montarea produselor, contractantul va elimina toate deșeurile rezultate și va lua măsurile adecvate pentru a aduna toate ambalajele și eliminarea acestora de la locul de instalare.

20.15. (1) Odată ce produsele sunt montate, contractantul va realiza și apoi toate configurările/setările necesare pentru a pune produsele în funcțiune. Punerea in funcțiune include, de asemenea, toate ajustările și setările necesare pentru a asigura instalarea corespunzătoare, în ceea ce privește performanța și calitatea, cu toate configurațiile necesare pentru o funcționare optimă.  După montare, Autoritatea contractantă va efectua recepția produselor. Recepția se face atât în ce privește calitatea, cantitatea și execuția lucrărilor de montaj a parapetelor.

(2) Montajul parapetelor implică asigurarea condițiilor de siguranță astfel căzând în sarcina Furnizorului obținerea avizelor de instituire restricții de circulație/ închidere a traficului rutier precum și amenajarea semnalizării corespunzătoare (pe perioada lucrărilor) conform Ordinului MI-MT nr. 1112/411/2000, referitor la Normele metodologice privind condițiile de închidere a circulației și de instituire a restricțiilor de circulație în zona drumului public și/sau pentru protejarea drumului.

20.16. Contractantul va efectua pe cheltuiala sa şi fără nici un fel de costuri din partea Autoritatii Contractante toate testele pentru a asigura functionarea produsului la parametrii agreati.
20.17. Contractantul rămâne responsabil pentru protejarea produselor luand toate masurile adecvate pentru a preveni lovituri, zgârieturi și alte deteriorari, până la acceptare de catre Autoritatea Contractanta. 
20.18. Contractantul este responsabil pentru instruirea la fața locului a personalului desemnat de Autoritatea contractantă conform prevederilor Caietului de sarcini. 

20.19. In vederea indeplinirii obiectului contractului, Contractantul are urmatoarele obligatii, conform prevederilor Caietului de sarcini:

· să adopte măsurile tehnologice și organizatorice care să conducă la respectarea strictă a prevederilor Caietului de Sarcini;

· să dețină Certificatul de constanță a performanțelor, emis de Organismul de Certificare autorizat însotit de Declarația de performanță, emisă de producator acestea fiind supuse domeniului reglementat de Regulamentul (UE) nr. 305/2011 şi de actele normative subsecvente, transpuse în HG 668/2017, cu modificările și completările ulterioare, iar rapoartele testelor de încercare la șoc efectuate, să fie în conformitate cu standardul european EN 1317:1÷8 /2011 ;

· să întocmească un Proiect Tehnic, pornind de la Procedura de execuție montaj, privind modul de amplasare și semnalizare a parapetelui pe rulouri care va fi înaintat pentru avizare către Beneficiar (CNAIR-Central).

· să asigure prin mijloace proprii sau prin colaborare cu unități de specialitate, transportul și/sau montajul parapetelor. 

· să respecte prevederile impuse prin aprobările primite;

· să permită accesul reprezentanților beneficiarului la locul de muncă, depozite și oriunde își desfășoară activități legate de îndeplinirea obligațiilor asumate prin contractul de furnizare și montare a parapetelor;

· să întocmească situații cu cantitățile furnizate;

· să efectueze pe cheltuiala sa toate încercările și determinările rezultate din aplicarea Caietului de Sarcini;

· să efectueze pe cheltuiala sa verificări suplimentare față de cele prevăzute în Caietul de Sarcini la cererea beneficiarului;

· să remedieze  defecțiunile, care nu au drept cauză accidentele rutiere, apărute în perioada de garanție pe cheltuiala sa în termen de maxim 15 zile de la data primirii notificării, 

· să furnizeze elementele de capăt, necesare pentru montarea la capetele sectoarele de elemente curente;

· să respecte prevederile legale în ceea ce privește măsurile de securitate și sănătate în muncă precum și ducerea la îndeplinire a tuturor prevederilor din anexa SSM la Caietul de Sarcini.

20.20. Contractantul are obligatia de a utiliza in derularea contractului, personal pregatit si specializat pentru prestarea activitatilor prevazute in caietul de sarcini.
20.21. Contractantul are obligatia de a respecta conventia de protectia muncii, prevenirea si stingerea incendiilor. In acest sens, Contractantul are obligatia de a instrui personalul propriu cu privire la respectarea legislatiei de protectia muncii si de prevenirea si stingerea incendiilor.
20.22. Contractantul are obligatia de  a raspunde pe durata contractului, pentru eventualele accidente, pagube sau efecte negative ca urmare a nerespectarii prevederilor caietului de sarcini.
20.23. (1) Contractantul este responsabil pentru livrarea produselor in termenul contractual si se consideră că a luat în considerare toate dificultăţile pe care le-ar putea întâmpina în acest sens şi nu va invoca nici un motiv de întârziere sau costuri suplimentare. 

(2) Montajul parapetelor implică asigurarea condițiilor de siguranță astfel căzând în sarcina Contratantului obținerea avizelor de instituire restricții de circulație/ închidere a traficului rutier precum și amenajarea semnalizării corespunzătoare (pe perioada lucrărilor) conform Ordinului MI-MT nr. 1112/411/2000, referitor la Normele metodologice privind condițiile de închidere a circulației și de instituire a restricțiilor de circulație în zona drumului public și/sau pentru protejarea drumului.
20.24. (1) Contractantul este responsabil pentru realizarea operațiunilor de mentenanța preventiva. Prin mentenanta preventiva se intelege acele operatiuni de verificare si intretinere, periodice, stabilite de catre producatorul produselor si mentionate in carnetul de garantii sau alt document care atesta aceste operatiuni. Acestea se denumesc generic ,,revizii tehnice planificate” si efectuarea lor la termenele stabilite conditioneaza pastrarea garantiei acordate de producator. Costul reviziilor tehnice intra in sarcina Furnizorului in conformitate cu Propunerea Financiara. 
(2) In cadrul reviziilor tehnice se inlocuiesc materialele si piesele consumabile (altele decat cele acoperite de garantie), se inspecteaza componentele sistemului de parapete (pentru semne de uzura sau blocare, pentru identificarea si inlocuirea componentelor deteriorate sau uzate), se fac eventuale gresari ale pieselor mobile pentru prevenirea blocajelor, eliminarea prafului, murdariei si a altor depuneri de pe rulouri si ghidaje, verificarea mecanismelor de actionare (cabluri, curele, manivele, etc). La final se testeaza produsul daca functioneaza la parametrii specificati. 

(3) Contractantul este responsabil pentru realizarea operațiunilor de mentenanta preventiva in conformitate cu cerintele stabilite de către producătorul produsului si sunt parte din Pretul contractului si se vor include in Propunerea Financiara.
(4) Contractantul trebuie să efectueze mentenanța preventiva a produsului anual in perioada de garanție. 

(5) Înainte de efectuarea operatiunilor de mentenanta preventiva, Contractantul comunică Autoritatii Contractante lista operațiunilor mentenanta care trebuie efectuate. Operațiunile care trebuie efectuate de Contractant pentru fiecare intervenție sunt: inspecție, operațiuni de întreținere periodică, reparații. Datele exacte la care se va efectua mentenanța preventivă în perioada de garanție vor fi agreate cu Autoritatea Contractanta.

(6) Mentenanta preventivă trebuie sa acopere toate costurile aferente interventiei, inclusiv forța de muncă, consumabile si altele asemenea, toate acestea fiind pe cheltuiala Contractantului, Autoritatea contractanta nefiind îndreptăţita la plata acestora.  

(7) Operatiunile de mentenanţa preventiva trebuie efectuate în condiţii de securitate, cu protejarea adecvată a personalului care efectueaza mentenanţă și a altor persoane prezente la locul unde are loc interventia. Piesele de schimb sunt acele produse pentru care nu a expirat perioada de garanție si prezinta defecte sau nu functioneaza corespunzator (diferite de defectele provenite din accidente rutiere).
(8) Dupa fiecare interventie preventivă, Contractantul trebuie efectueze teste de funcționare ale produsului si sa prezinte un raport care sa includa activitatile realizate.
20.25. (1) Contractantul are obligaţia de a asigura mentenanta corectiva, care implica o diagnosticare corecta a problemelor, gasirea solutiilor de remediere, utilizarea de piese de calitate si utilizarea de personal specializat pentru asemenea interventii. Mentenanta corectiva se va face in functie de gradul de uzura al produsului si va fi in sarcina achizitorului cu privire la planificare si derulare fara cheltuieli suplimentare din partea Autoritatii contractante
(2) Pe toata perioada contractului, precum si in perioada de garantie, Contractantul va asigura suport tehnic Autoritatii Contractante.
(3) Mentenanta corectiva trebuie sa acopere toate costurile aferente interventiei, inclusiv forța de muncă, materiale consumabile si altele asemenea, exclusiv piese de schimb/ piese de rezervă.

(4) Operatiunile de mentenanţa corectiva trebuie efectuate în condiţii de securitate, cu protejarea adecvată a personalului care efectueaza mentenanţă și a altor persoane prezente la locul unde are loc interventia.

(5) Serviciile de mentenanta corectivă vor începe după receptia produsului respectiv de catre Autoritatea contractanta si se va desfasura pe perioada de garantie. Serviciile de mentenanta corectivă trebuiesc asigurate la locatia unde se afla produsul.

(6) Dupa fiecare interventie corectiva, Contractantul trebuie efectueze teste de funcționare si sa prezinte un raport care sa includa activitatile realizate, inclusiv piesele de schimb/rezervă utilizate.
(7) Diferenta intre piese de schimb si piese de rezerva este data de cauza producerii degradarii/ deteriorarii acestora.

(8) Piesele de rezerva se folosesc si pe perioada de garantie si de post-garantie doar daca aceste piese au fost deja achizitionate in timpul Acordului-cadru.

(9) Piesele de schimb se folosesc doar pe perioada de garantie a produsului si Furnizorul asigura montajul acestora. 

20.26. Piesele de schimb și materialele consumabile sunt acele produse pentru care nu a expirat perioada de garanție și prezintă defecte sau nu funcționează corespunzător (diferite de cele provenite din accidentele rutiere). Costul montarii, precum si al pieselor de schimb si al materialelor consumabile intră în sarcina Furnizorului
20.27. (1) Contractantul are obligația de a garanta lucrătorilor plata salariului de bază minim brut pe ţară garantat în plată şi a salariilor minime stabilite prin contractul colectiv de muncă, după caz. Aceeaşi obligaţie este aplicabilă şi subcontractanţilor Contractantului, în cadrul prezentului Contract de furnizare.

(2) Încălcarea de către Contractant sau de către subcontractanții acestuia a obligației prevăzute în cadrul alineatului precedent, se sanctionează cu excluderea acestuia / acestora de la participarea la procedurile de achiziție publică pe o perioadă de 2 ani sau, după caz, un an de la reintrarea în legalitate, confirmată de către inspectoratul teritorial de muncă competent printr-un raport adus la cunostința publică.

21. Conflictul de interese

21.1. Contractantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Autorității contractante, fără întârziere.

21.2. Contractantul se va asigura că Personalul său nu se află într-o situație care ar putea genera un conflict de interese. Contractantul va înlocui, imediat și fără vreo compensație din partea Autorității contractante, orice membru al Personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul Contract.

21.3. Contractantul are obligația de a respecta prevederile legale în domeniul achizițiilor publice cu privire la evitarea conflictului de interese. Contractantul nu are dreptul de a angaja sau de a încheia orice alte înțelegeri privind furnizarea de produse, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai Autorității contractante sau ai Contractantului implicați în procedura de atribuire cu care Autoritatea contractantă/Contractantul implicat în procedura de atribuire a încetat relațiile contractuale ulterior atribuirii Contractului de achiziție publică, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii/rezilierii contractului.

22. Conduita Contractantului

22.1. Contractantul/Personalul Contractantului/Subcontractanții va/vor acționa întotdeauna loial și imparțial și ca un consilier de încredere pentru Autoritatea contractantă, conform regulilor și/sau codului de conduită al domeniului său de activitate precum și cu discreția necesară.

22.2. În cazul în care Contractantul sau oricare dintre Subcontractanții săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Autoritatea contractantă poate decide încetarea Contractului.

22.3. Contractantul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.

23. Obligații privind daunele și penalitățile de întârziere

23.1. Contractantul se obligă să despăgubească Autoritatea contractantă în limita prejudiciului creat, împotriva oricăror:

(i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate, și/sau

(ii) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

23.2. Contractantul va despăgubi Autoritatea contractantă în măsura în care sunt îndeplinite cumulativ următoarele condiții:

(i) despăgubirile să se refere exclusiv la daunele suferite de către Autoritatea contractantă ca urmare a culpei Contractantului;

(ii) Autoritatea contractantă a notificat Contractantul despre primirea unei notificări/cereri cu privire la incidența oricăreia dintre situațiile prevăzute mai sus;
(iii)  valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.

23.3. Răspunderea Contractantului nu operează în următoarele situații:

a) datele/informațiile/documentele necesare pentru îndeplinirea Contractului nu sunt puse la dispoziția Contractantului sau sunt puse la dispoziție cu întârziere;

b) neexecutarea sau executarea în mod necorespunzător a obligațiilor ce revin Contractantului se datorează culpei Autorității contractante;

c) Contractantul se află în imposibilitatea fortuită de executare a obligaților contractuale imputate.

23.4. (1) In cazul in care Contractantul nu furnizeaza produsele, furnizeaza produsele cu intarziere sau furnizeaza produsele necorespunzator, Autoritatea contractanta este indreptatita, fara a mai fi necesara indeplinirea vreunei formalitati prealabile si fara a mai fi necesara interventia vreunei instante judecatoresti si/sau arbitrale, sa perceapa, ori de cate ori este cazul, penalitati de 0,10%/zi de intarziere, procent aplicat la valoarea totala a comenzii neonorate, pana la indeplinirea integrala a obligatiilor.

(2) Contravaloarea  penalitatilor va fi de maxim 100 % din valoarea Comenzii neonorate.

(3) Autoritatea contractanta poate încasa penalitățile datorate de către Contractant prin emiterea unei facturi distincte cu o valoare egală cu valoarea penalităților stabilite conform prevederilor contractuale. Contractantul are obligația de a plăti această factură în termen de 30 de zile de la data emiterii facturii în contul indicat de către Autoritatea contractanta. În situația în care Contractantul nu efectuează plata în termenul solicitat, Autoritatea contractanta va deduce contravaloarea penalităților din contravaloarea produselor livrate ce urmează a fi plătite sau după caz, va executa garanția de bună executie.

(4) Dacă valoarea penalităților de întârziere atinge pragul maxim de 50% din prețul contractului, Autoritatea contractanta, după notificarea prealabilă a Contractantului, este îndreptățit să dispună încetarea Contractului subsecvent în baza unui raport justificativ.
Penalitățile de întârziere datorate curg de drept din data scadenței obligațiilor asumate conform prezentului contract.

(5) În cazul în care Autoritatea contractanta nu efectuează plata în termenul stabilit prin prezentul Contract, Contractantul poate să pretindă o dobanda penalizatoare stabilita la nivelul ratei de referinta a dobanzii de politica monetara comunicata de Banca Nationala a Romaniei plus 8 (opt) puncte procentuale asupra sumei datorate. Dobanzile penalizatoare se vor percepe asupra sumelor datorate pentru perioada scursă între data termenului limită de plată (inclusiv) si data la care este debitat contul Autoritatii contractante (exclusiv). 

23.5 În cazul în care, pe perioada derulării contractului subsecvent, contractantul nu duce la îndeplinire în termenul impus remedierea defectiunilor sau remedierea neconformitatilor, Autoritatea contractanta este indreptatita fara necesitatea vreunei notificari si fara a exclude alte cai de sanctiune din contractul subsecvent, sa pretinda penalitati de 0,1% din Pretul contractului subsecvent /zi de intarziere care va trece de la momentul termenului specificat in notificarea de remediere/de neconformitate si pana la indeplinirea obligatiei de catre contractant. Daca si la urmatoarea solicitare din partea autoritatii contractante pentru remedierea acelorasi defectiuni sau remedierea acelorasi neconformitati, contractantul nu duce la îndeplinire în noul termen impus remedierea defectiunilor/neconformitatilor, Autoritatea contractanta suplimentar aplicarii penalitatii va putea rezilia contractul subsecvent, respectiv Acordul-Cadru, Contractantul neavand dreptul de a solicita penalități si/sau de a pretinde daune interese sau despagubiri Autoritatii contractante. 

24. Obligații privind asigurările și securitatea muncii care trebuie respectate de către Contractant. Transport, asigurari
24.1. Contractantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.

24.2. Contractantul este Partea asiguratoare, care are obligația de a încheia, înainte de începerea Contractului, Asigurările, daca au fost solicitate prin Caietul de Sarcini.

24.3. Toate costurile ce decurg din sau în legătură cu încheierea și menținerea Asigurărilor Contractantului stabilită în prezentul Contract se suportă de către Contractant.

24.4. Orice daune neacoperite de beneficiile de asigurare cad în sarcina Părții obligate să suporte aceste daune conform Legii și/sau prevederilor contractuale.

Toata activitatea de transport a Produselor va fi efectuata de catre Contractant, pe cheltuiala sa, si va putea fi executata numai de personalul Contractantului sau al subcontractantilor sai. Pe timpul transportului, Contractantul este direct raspunzator pentru efectuarea transportului numai cu personal apt din punct de vedere medical si instruit conform legislatiei securitatii si sanatatii in munca si de prevenire si stingere a incendiilor pentru evitarea producerii oricarui accident. 
24.5. Contractantul are obligaţia de a asigura complet Produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, pana la locatiile de livrare indicate de Autoritatea contractanta.

25. Raportul procedurii 

Având în vedere faptul că potrivit Raportului procedurii de atribuire nr. ..............  :
a) Contractantul a fost desemnat ofertant câştigător în baza aplicării criteriului de atribuire prevăzut în Documentatia de atribuire: oferta cea mai avantajoasă din punct de vedere economic - cel mai bun raport calitate - pret (....% propunere financiară şi ....% propunere tehnică) utilizandu-se în acest sens un algoritm de punctare a fiecărui factor de evaluare aşa cum a fost prevăzut în Documentaţia de Atribuire; 

b) Contractantul a fost desemnat ofertant câştigător în următoarele condiţii: ....................... (se vor completa la semnarea Contractului: factorii de evaluare, punctajele aferente fiecărui factor, obţinute conform Raportului procedurii de atribuire nr. ........., Anexa/Anexele .............. la Contract, în care sunt incluse elementele care au stat la baza obţinerii punctajelor);
Pentru a nu altera rezultatul procedurii de atribuire aferente prezentului contract, eventuala modificare a elementelor mai sus menţionate pe parcursul derulării contractului nu va conduce la obţinerea unui punctaj inferior celui precizat în contract şi în Raportul procedurii de atribuire.  

26. Obligații în legătură cu calitatea Produselor. Perioada de garantie acordata Produselor.
26.1. Contractantul garantează Autorității contractante că acesta operează un sistem de management al calității pentru Produsele furnizate în cadrul Contractului și că va aplica acest sistem, pe toată perioada derulării Contractului. Contractantul va corecta, pe cheltuiala sa, orice Neconformitate, astfel încât să demonstreze, în orice moment, Autorității/entității contractante, că remedierea acestor Neconformități, se realizează conform Planului de management al calității.

26.2. Autoritatea contractantă notifică Contractantul cu privire la fiecare Neconformitate imediat ce acesta o identifică. La Finalizare, Contractantul notifică Autoritatea contractantă cu privire la Neconformitățile care nu au fost remediate și comunică Autorității contractante perioada de remediere a acestora. Drepturile Autorității contractante cu privire la orice Neconformitate neidentificat(ă) sau nenotificată de către Contractant, pe perioada de derulare a Contractului, nu sunt afectate. Contractantul remediază Neconformitățile, în termenul comunicat de Autoritatea contractantă. Daca nu remediaza neconformitatea sau daca intarzie peste termenul stabilit de Autoritatea contratanta pentru remedierea neconformitatii, devin incidente prevederile de la articolul 23.4 si respectiv 23.5 din prezentul contract.
26.3. Contractantul are obligaţia de a garanta că Produsele furnizate prin contract sunt noi si nefolosite. De asemenea, Contractantul are obligaţia de a garanta că toate Produsele furnizate prin Contract nu vor avea niciun defect ca urmare a proiectului, materialelor sau manoperei sau oricărei alte acţiuni sau omisiuni a Contractantului, în condiţii normale de funcţionare.

26.4. Contractantul are obligatia de a se asigura ca toate produsele sunt acoperite de garantie, pentru cel putin perioada ofertata pentru fiecare produs. Perioada de garantie incepe de la data furnizarii produselor, precum si a efectuarii receptiei acestora. 
26.5. (1) Perioada de garantie a produselor furnizate este de minim 48 de luni* de la data Procesului - verbal de receptie si punere in functiune, in conformitate cu prevederile caietului de sarcini, document al prezentului contract.
*Nota: Numarul de luni (zile) se va completa la semnarea contractului, in functie de numarul de luni (zile) mentionat in oferta depusa de contractant.
(2) Perioada de garantie se refera la toate componentele sistemului de parapete. 
(3) Perioada de garanție începe de la data semnarii Procesului verbal de predare-primire si punere in functiune, fara obiectiuni sau, în cazul amânării din cauze care nu țin de Contractant, la un interval de 10 zile de la acceptarea produselor.

(4) Pentru piesele de rezerva perioada de garantie este de 48 de luni de la data semnarii Procesului verbal de predare-primire a acestora.

(5) Contractantul va asigura service si asistenta tehnica pentru inlocuirea/ remedierea/ repararea oricaror defectiuni provenite din culpa Contractantului (defecte de fabricatie; defecte de instalare, calitative/ montaj/ transport, etc) cu exceptia celor provenite din accidentele rutiere de dupa montarea acestora sau atunci cand perioada de garantie nu acopera uzura normala a acestora

(6) Garanția trebuie sa acopere toate costurile rezultate din remedierea defectelor în perioada de garanție, inclusiv, dar fără a se limita la:

· demontare, inclusiv închirierea de unelte speciale necesare pe durata intervenției

· transport prin intermediul transportatorului, inclusiv de transport internațional (daca este aplicabil);

· diagnoza defectelor, inclusiv costurile de personal;

· repararea tuturor componentelor defecte sau furnizarea unor noi componente;

· înlocuirea părților defecte;

· despachetarea, inclusiv curățarea spațiilor unde se efectuează intervenția;

· instalarea în starea inițială;

· testarea pentru a asigura funcționarea corectă;

(7) Pe intreaga perioada de garantie toate eventualele defectiuni calitative provenite din culpa Contractabtului (defecte de fabricatie; defecte de instalare, calitative/ montaj/ transport, etc), precum si functionarea in afara parametrilor optimi vor fi remediate pe cheltuiala Contractantului în baza soluțiilor de remediere stabilite de acesta și aprobate de Autoritatea Contractantă.

(8) Cerințele privind garanția vor acoperi: durata garanției, termenul de la care începe să curgă perioada de garanție, condițiile de acoperire, precum și operațiunile accesorii pe care furnizorul trebuie să le asigure în perioada de garanție.

26.6. Furnizorul va asigura service si asistenta tehnica pentru inlocuirea/ remedierea/ repararea oricaror defectiuni provenite din culpa Furnizorului (defecte de fabricatie; defecte de instalare, calitative/ montaj/ transport, etc) cu exceptia celor provenite din accidentele rutiere de dupa montarea acestora sau atunci cand perioada de garantie nu acopera uzura normala a acestora.
27. Facturare și plăți în cadrul Contractului
27.1. (1) Plata produselor se va face în urma livrării produselor și a emiterii facturii aferente de către Contractant care va fi depusă la sediul C.N.A.I.R. pentru care va fi efectuată plată în termen de 60 de zile de la data depunerii la sediul C.N.A.I.R. – Central sau in termen de 60 de zile de la semnarea de catre Autoritatea contractanta a Procesului verbal de receptie cantitativa, calitativa si de punere in functiune/Proceselor verbale de receptie  cantitative, calitative si de punere in functiune fără observatii, a aprobării receptiei cantitative, calitative si de punere in functiune, daca factura a fost emisa si transmisa anterior acestuia. In caz de neconformitate, termenul de plata se amana pana la remedierea aspectelor neconforme din Procesul verbal de receptie cantitativa, calitativa si de punere in functiune. Pentru prezentul contract de furnizare produse, termenul contractual de plata este prevazut la 60 de zile, avand in vedere procesul de verificare al documentelor inainte de realizarea platilor precum si accesul la fondurile necesare efectuarii platilor.
(2) In conformitate cu prevederile legale privind e-Factura, Contractantul are obligatia de a emite facturi electronice pe care sa le transmita prin sistemul national privind factura electronica RO e-Factura. In conformitate cu prevederile legale in vigoare, exemplarul original al facturii electronice se considera fisierul de tip XML, insotit de sigiliul electronic al Ministerului Finantelor.

(3) Orice factura trimisa fizic sau la adresa de e-mail registraturacnair@andnet.ro, care nu va avea atasat indexul incarcarii in sistemul RO e-Factura se va restitui Contractantului.  

(4) Dupa inregistrarea facturilor in sistemul national RO e-Factura, Contractantul va transmite Autoritatii Contractante, in termen de maxim 2 zile lucratoare, indexul de incarcare a facturii in sistemul RO e-Factura, pentru a putea fi identificate si descarcate din Spatiul Privat Virtual (SPV).

Netransmiterea indexului de incarcare catre Autoritatea Contractanta, in termenul mentionat, face ca termenul de plata mentionat la alin. (1) in cuprinsul prezentului articol, sa nu curga pana la data transmiterii oficiale a indexului de incarcare, conform alin. (5). 

Termenul de plata, mentionat la alin. (1), va curge de la primirea de catre Autoritatea Contractanta a indexului de incarcare, potrivit prezentului alineat.

(5) Indexul de incarcare in Sistemul RO e-factura al facturii emise se comunica Autoritatii Contractante prin urmatoarele metode: posta cu confirmare de primire sau prin delegat direct la sediul Autoritatii contractante sau in format electronic la adresa de e-mail: registraturacnair@andnet.ro. In caz de divergente, dovada comunicarii indexul de incarcare in Sistemul RO e-Factura al facturii emise catre Autoritatea Contractanta o constituie, dupa caz, mandatul postal sau stampila aplicata de Registratura Autoritatii Contractante pe document sau dovada electronica de primire. 

Factura va cuprinde toate elementele impuse de prevederile legale (art. 319 alin. (20) din Codul Fiscal, art. 74 din Legea nr. 31/1990, art. 4 alin. (2) si alin. (21) din O.U.G. nr. 120/2021 cu completarile si modificarile ulterioare), precum si elementele de identificare: numarul de inregistrare, data emiterii, numarul si data contractului, data scadenta, perioada in care au fost furnizate produsele, denumirea proiectului, denumirea subunitatii (dupa caz), codul CPV, precum si alte informatii specifice contractului. 
Prezentarea cu date eronate sau incomplete, fata de prevederile legii si ale contractului de achizitie publica, a facturii spre decontare, face sa nu curga termenul de plata daca Autoritatea contractanta sesizeaza Contractantul despre neregulile constatate. Un nou termen de plata va curge de la confirmarea de catre autoritatea contractanta a unei noi facturi completata cu date corecte de catre Contractant potrivit legii si a contractului.
(6) Plata contravalorii produselor se va efectua in lei, prin ordin de plata, in urma livrarii produselor şi descărcarii acestora conform comenzii emise, si dupa semnarea, fara obiectiuni, de catre Autoritatea contractanta a Procesului verbal de receptie cantitativa, calitativa si de punere in functiune. 
(7) Plata pentru produsele din contract se va realiza in baza facturii emise de Contractant. Factura va fi insotita de Procesul verbal de receptie cantitativa, calitativa si de punere in functiune care reprezinta elementul necesar realizarii platii, impreuna cu urmatoarele documente, respectiv:

· Certificat de constanță a performanței emis de un organism acreditat de certificare, notificat conform normei tehnice SR EN 1317-5+A2:2012/AC/2013 - Cerinţe referitoare la produse şi evaluarea conformităţii dispozitivelor de reținere a vehiculelor;

· Rapoartele privind testarile la impact efectuate în conformitate cu norma tehnică europeană EN 1317-1;2;3;4;5; 8 - Dispozitive de protecție la drumuri;
· Declarație de performanță emisă de producător, conform HG 668/2017 coroborat cu Regulamentul (UE) 305/2011 și Decizia nr. 768/2008/CE a Parlamentului European și a Consiliului din 9 iulie 2008 privind un cadru comun pentru comercializarea produselor coroborat cu Legea 50/2015 privind stabilirea unor măsuri pentru aplicarea unitară a legislației Uniunii Europene care armonizează condițiile de comercializare a produselor;
· Certificatul de Garantie;

· Fișa tehnică a parapetului/Manualele de folosire a produselor
· Procedură tehnică de execuție montaj, avizată de producător/furnizor dacă sunt persoane fizice/juridice diferite;

· Documente care să ateste dreptul de comercializare și de punere în operă a produselor care fac obiectul caietului de sarcini, emise de catre producator sau detinatorul certificatului de constanta a performantei (Avand in vedere  ca pentru acest produs este necesara certificarea de tip crash test, Autoritatea contractanta solicita aceste documente pentru situatia in care Furnizorul nu este totodata si producatorul produsului, fiind necesar ca prin aceste documente sa se faca dovada ca Furnizorul are drept de comercializare si de punere in opera a parapetelor, astfel incat sa se demonstreze relatia dintre furnizor si detinatorul raportului de testare la impact a produsului. Având în vedere că obiectul contractului constă în achiziția și montajul parapetelor pe rulouri, este necesară prezentarea acestor documente, fara de care implementarea contractului nu poate fi realizată în conformitate cu cerințele legale și tehnice aplicabile în domeniul siguranței rutiere);
· Aviz de expeditie;

· Dosarul de instruire a personalului Autoritatii contractante;
· Nota de Intrare Receptie;

· Procesul verbal de recepție cantitativă și calitativă si de punere in functiune.
(8) In situatia in care, Contractantul a declarat ca prezentul contract va fi indeplinit cu sprijinul unui/unor subcontractant/i, iar optiunea subcontractantului de a fi platit/i direct de catre Autoritatea contractanta a fost mentionata in contractul de subcontractare si sunt indeplinite conditiile prevazute la capitolul subcontractare din prezentul contract, Platile aferente activitatilor/serviciilor prestate/lucrarilor executate de catre subcontractant/i vor fi efectuate in mod direct, dupa efectuarea de catre C.N.A.I.R. a receptiei Produselor livrate de catre Contractant si confirmarii de catre Contractant, in Procesul verbal de receptie, a faptului ca subcontractantul si-a indeplinit obligatiile contractuale, mentionand totodata valoarea prestatiilor efectuate de catre subcontractant. 

(9) In cazul in care Contractantul blocheaza in mod nejustificat confirmarea executarii obligatiilor asumate de catre subcontractant, in conditiile in care Contractantul a declarat ca prezentul contract va fi indeplinit cu sprijinul unui/unor subcontractant/i, optiunea subcontractantului de a fi platit direct de catre Autoritatea contractanta a fost mentionata in contractul de subcontractare si sunt indeplinite conditiile prevazute la Articolul 15, platile aferente Produselor furnizate de catre subcontractant/i vor fi efectuate in conformitate cu prevederile contractului de subcontractare si cu prevederile legale in vigoare.

(10) Plata pieselor de rezerva prevazute in Anexa la Caietul de Sarcini se va face in functie de cantitatile solicitate de Autoritatea contractanta si livrate de Contractant si de preturile unitare ofertate pentru fiecare piesa de rezerva prevazute in Anexa nr. B la Formularul de Propunere financiara. 

(11) Pentru serviciile de mentenanță preventiva, dupa realizarea fiecarei interventii, se intocmeste un Proces verbal care reprezintă elementul necesar realizării plății. Procesul verbal se întocmește după realizarea fiecarei interventii și va fi avizat de către reprezentanții Contractantului și ai Autorității Contractante. 

Autoritatea contractanta efectueaza o singura plata pentru realizarea serviciilor de mentenanta preventiva la finalul contractului subsecvent, indiferent de numarul de interventii sau de procese-verbale care atesta interventia, cu conditia sa existe minim o interventie in cadrul contractului subsecvent. Daca nu exista nicio interventie nu se va efectua nicio plata. 
Contractantul are dreptul de a solicita la plata mentenanta preventiva cu 15 zile inainte de finalizarea duratei contractului subsecvent, indiferent de numarul de interventii, cu conditia sa existe minim o interventie in cadrul contractului subsecvent.

Interventiile de mentenanta preventiva vor fi realizate ori de cate ori Autoritatea contractanta le va solicita, in functie de necesitatile aparute. 

(12) Cuantumul pieselor de rezerva in cadrul unui contract subsecvent care contine si produsele de la punctele A1 si A2 din Anexele  A si B la Formularul nr. 7, poate sa fie mai mare de 5% din valoarea contractului subsecvent. 

Documentele care vor sta la baza platii sunt procesele-verbale. 
(13) Autoritatea contractanta nu va efectua, iar Contractantul nu va solicita, plati in avans.

27.2. In situatia in care, Contractantul a declarat ca prezentul contract va fi indeplinit cu sprijinul unui/unor subcontractant/i, iar optiunea subcontractantului de a fi platit/i direct de catre Autoritatea contractanta a fost mentionata in contractul de subcontractare si sunt indeplinite conditiile prevazute la articolul subcontractare din prezentul contract, Contractantul va cesiona subcontractantului dreptul sau de creanta asupra Autoritatii contractante cu privire la sumele cuvenite pentru partea din contract realizata de subcontractant. Contractantul si Subcontractantul vor include in mod obligatoriu in contractul de subcontractare o clauza in acest sens. 

27.3.  Pentru Produsele furnizate, factura emisa de catre Contractant trebuie insotita de documentele care însoţesc Produsele, astfel cum acestea sunt enumerate in Caietul de sarcini - Anexa nr. 1.
27.4. (1) In cazul in care Contractantul blocheaza in mod nejustificat confirmarea executarii obligatiilor asumate de catre subcontractant, in conditiile indeplinirii prevederilor Articolului 27.1, Autoritatea contractanta efectueaza plata direct catre subcontractant/i, in baza facturii emise de catre subcontractant, factura care va fi insotita in mod obligatoriu de documentele care însoţesc Produsele, astfel cum acestea sunt enumerate in Caietul de sarcini - Anexa nr. 1, precum si de un Proces verbal de receptie fara observatii si a aprobarii receptiei calitative si semnat:


- de Autoritatea contractanta, de Contractant si de subcontractant si specificand valoarea prestatiilor efectuate de catre subcontractant sau


- doar de Autoritatea contractanta si de subcontractant atunci când, în mod nejustificat, Contractantul blochează confirmarea executării obligaţiilor asumate de subcontractant.

(2) In cazul in care Subcontractantul nu transmite toate documentele mentionate mai sus odata cu factura, Autoritatea contractanta are dreptul de a returna factura Subcontractantului si/sau de a suspenda termenul de plata pana la predarea tuturor documentelor solicitate.

27.5. În cazul în care Autoritatea contractanta nu efectuează plata în termenul stabilit prin prezentul Contract, Contractantul poate să pretindă o dobanda penalizatoare la nivelul ratei dobanzii de referinta aplicata de Banca Nationala a Romaniei plus 8 (opt) puncte procentuale.
27.6. Dobanzile penalizatoare se vor percepe asupra sumelor datorate pentru perioada scursă între data termenului limită de plată (inclusiv) si data la care este debitat contul Autoritatii contractante (exclusiv).

27.7. Plata datorată de către Autoritatea contractanta se va efectua în lei, în contul bancar notificat de către Contractant Autoritatii contractante, în conformitate cu prezentul articol.

27.8. (1) Contractantul este raspunzator de corectitudinea si exactitatea datelor inscrise in facturi si se obliga sa restituie atat eventualele sume incasate in plus, cat si foloasele realizate necuvenit, aferente acestora. Daca in urma controalelor efectuate de catre organele abilitate, potrivit legii, se constata ca s-au incasat de catre Contractant sume necuvenite, de la Autoritatea contractanta, Contractantul are obligatia de a restitui Autoritatii contractante aceste sume, in timpul controlului si inainte de sesizarea organelor competente, inclusiv penalitatile, daunele interese, majorarile, dobanzile etc. aferente, stabilite prin actele de control. Autoritatea contractanta va factura aceste sume, iar Contractantul are obligatia de a achita sumele incasate in plus, cat si foloasele necuvenite, in termen de 30 de zile de la primirea facturii, in caz contrar Autoritatea contractanta va executa garantia de buna executie. In cazul in care aceasta nu este acoperitoare, Autoritatea contractanta se va adresa instantelor de judecata competente pentru recuperarea diferentei. 
(2) Dacă Contractantul nu va face plata în termenul limită de mai sus, Autoritatea contractanta poate majora sumele datorate prin adăugarea unei dobânzi penalizatoare la nivelul ratei dobânzii de referintă aplicate de Banca Natională a României, plus 8 (opt) puncte procentuale. Dobânda pentru plata cu întârziere se va percepe pentru perioada scursă între data termenului limită de plată (inclusiv) si data la care este debitat contul Contractantului (exclusiv).

(3) Sumele ce trebuie restituite Autoritatii contractante pot fi deduse din sumele de orice fel datorate Contractantului, cu exceptia dobanzilor si penalitatilor. Spezele bancare contractate în urma restituirii sumelor datorate Autoritatii contractante vor fi în sarcina Contractantului.

27.9. Autoritatea contractanta poate încasa penalităţile datorate de către Contractant prin emiterea unei facturi distincte cu o valoare egală cu valoarea penalităţilor stabilite conform prevederilor contractuale. Contractantul are obligaţia de a plăti această factură în termen de 30 de zile de la data emiterii facturii, în contul indicat de către Autoritatea contractanta.

27.10. În situaţia în care Contractantul nu efectuează plata în termenul mentionat mai sus sau contestă aplicarea/cuantumul penalităţilor, recuperarea penalităţilor datorate se va efectua prin deducerea acestora din contravaloarea produselor livrate ce urmeaza a fi platite sau dupa caz, prin executarea garantiei de buna executie.

27.11. Dacă cuantumul despagubirilor si penalitătilor contractuale datorat de către Contractant Autoritatii contractante depăşeşte cumulat mai mult de 50% din Pretul Contractului, Autoritatea contractanta, după notificarea prealabilă a Contractantului, este îndreptăţita să dispună încetarea Contractul de Furnizare in baza unui raport justificativ.

27.12. De asemenea, Autoritatea contractanta este îndreptăţita să recupereze daunele suferite prin punerea în executare a garanţiei de bună execuţie, Autoritatea contractanta nemaifiind obligata să demonstreze existenţa vreunei daune până la limita valorii garanţiei de bună execuţie, obligativitatea demonstrării prejudiciilor suferite fiind necesară numai pentru sumele care exced valorii garanţiei de bună execuţie.

27.13. În cazul în care oricare din următoarele evenimente intervine şi persistă, Autoritatea contractanta poate suspenda, total sau parţial, plătile datorate Contractantului/subcontractantului Contractantului, în baza Contractului de Furnizare, prin intermediul unei notificări scrise adresate Contractantului, în cazul în care:

- Contractantul/subcontractantul Contractantului nu îşi îndeplineşte obligaţiile în executarea Contractului de Furnizare;

- Orice altă împrejurare pentru care Contractantul/subcontractantul Contractantului răspunde în baza Contractului de Furnizare şi care, în opinia Autoritatii contractante, interferează sau ameninţă să interfereze cu finalizarea cu succes a Contractului de Furnizare.


27.14.  În orice situaţie în care Autoritatea contractanta este îndreptăţita la despăgubiri, poate reţine aceste despăgubiri din orice sume datorate Contractantului. De asemenea, Autoritatea contractanta este îndreptăţita să recupereze valoarea despăgubirilor prin punerea în executare a garanţiei de bună execuţie.

27.15. (1) Autoritatea contractanta poate suspenda termenul de plată pentru orice parte din suma facturată contestată de către Autoritatea contractanta prin notificarea subcontractantului, în sensul ca acea parte a facturii este neacceptată, fie deoarece suma respectivă nu este datorată, fie Autoritatea contractanta consideră că sunt necesare mai multe verificări cu privire la documentele justificative cu privire la sumele facturate, fie nu au fost atasate la factura documentele agreate de toate cele 3 părţi, respectiv Autoritatea contractanta, Contractant şi subcontractant sau de Autoritatea contractanta şi subcontractant atunci când, în mod nejustificat, Contractantul blochează confirmarea executării obligaţiilor asumate de subcontractant care atesta prestatia subcontractantului/lor;

(2) În astfel de cazuri, Autoritatea contractanta va solicita corectarea facturii (respectiv clarificări, modificări si/sau informatii suplimentare) si retransmiterea acesteia în termen de 15 de zile de la primirea de catre subcontractant a solicitarii in acest sens. Suspendarea termenului de plată se va încheia la data la care Autoritatea contractanta va primi factura corect întocmită si fundamentată. 

(3) Indiferent daca plata catre subcontractant este efectuata direct de catre Autoritatea contractanta, Contractantul va raspunde de modul de indeplinire al prezentului contract.

27.16. In situatia in care, Contractantul intampina dificultati pe parcursul derularii contractului sau este in imposibilitatea derularii acestuia si este necesara aplicarea prevederilor Articolului 15, atunci Autoritatea contractanta va efectua plata pentru obligatiile ramase de executat direct catre tertul sustinator cu respectarea prevederilor prezentului articolul, doar in masura in care aceste obligatii nu vor fi indeplinite de catre subcontractant/i in virtutea contractului/lor de subcontractare.

27.17. In situatia in care, Contractantul intampina dificultati pe parcursul derularii contractului sau este in imposibilitatea derularii contractului si este necesara aplicarea prevederilor Articolului 15, iar obligatiile ramase de executat vor fi indeplinite de catre subcontractant/i in virtutea contractului/lor de subcontractare, se vor aplica prevederile prezentului articol, insa Autoritatea contractanta va efectua plata pentru obligatiile ramase de executat direct catre subcontractant/i in conformitate cu prevederile prezentului articol.

27.18. (1) Autoritatea contractanta are obligatia de a verifica platile efectuate, astfel incat valoarea aferenta tuturor obligatiilor indeplinite de catre Contractant si subcontractant/i sa nu depaseasca Pretul contractului.
(2) Autoritatea contractanta are obligatia de a verifica platile efectuate, astfel incat Produsele furnizate de catre subcontractant/i si pentru care este necesara plata sa nu fie aceleasi cu Produsele furnizate de catre Contractant pentru care a fost deja efectuata o plata anterioara.

(3) In situatia in care, Autoritatea contractanta a efectuat plati, a caror valoare cumulata depaseste Pretul contractului, atunci se vor aplica prevederile Articolului 27.8.
28. Suspendarea Contractului

28.1. În situații temeinic justificate si/sau pentru evitarea unei pagube iminente, părțile pot conveni suspendarea executării Contractului.

28.2. În cazul în care se constată că procedura de atribuire a Acordului-cadru sau executarea Contractului este viciată de erori esențiale, nereguli sau de fraudă, Autoritatea contractanta are dreptul să suspende executarea Contractului.

28.3. În cazul in care Autoritatea Contractanta suspenda executarea Contractului, durata acestuia se va prelungi cu perioada ramasa de furnizat inaintea suspendarii.

28.4. Autoritatea contractanta are dreptul de a modifica perioada de suspendare a contractului în functie de circumstante. În cazul în care perioada de suspendare a Contractului de furnizare excede unei perioade de 12 luni, Autoritatea contractanta are dreptul, în mod unilateral, de a denunta Contractul, fără ca Contractantul să fie îndreptătit a solicita orice costuri suplimentare/daune aferente suspendarii sau care deriva/rezulta ca urmare a denuntarii unilaterale.

28.5. Pentru perioada suspendării Contractului de furnizare, Autoritatea contractanta nu are obligatia de a efectua nicio plată către Contractant, cu exceptia platilor aferente Produselor deja livrate si receptionate de catre Autoritatea contractanta.

28.6. Orice intarziere in indeplinirea contractului, care nu se datoreaza Autoritatii contractante, dar care se datoreaza culpei Contractantului, da dreptul acesteia de a soliciata penalitati Contractantului.

28.7. (1) Suspendarea activitatilor care fac obiectul prezentului contract se poate realiza la dispozitia scrisa a Autoritatii contractante.


(2) Reluarea activitatilor care fac obiectul prezentului contract, dupa suspendarea in conditiile prevazute la alin. (1), se realizeaza numai la dispozitia scrisa a Autoritatii contractante.

29. Forța majoră si/sau cazul fortuit

29.1. Forța majoră și/sau cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.

29.2. Forța majoră și/sau cazul fortuit trebuie dovedite.

29.3. Partea care invocă forța majoră si/sau cazul fortuit are obligația să o aducă la cunoștință celeilalte părți, în scris, de îndată ce s-a  evenimentul.

29.4. Partea care a invocat forța majoră si/sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.

29.5. Îndeplinirea contractului va fi suspendată în perioada de acțiune a forței majore si/sau a cazului fortuit, dar fără a prejudicia drepturile ce li se cuveneau părților până la apariția acesteia.

29.6. Dacă forța majoră si/sau cazul fortuit acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.
30. Încetarea Contractului

30.1.  (1) Prezentul Contract încetează de drept:
a) dacă obiectul Contractului a fost realizat;

b) prin acordul scris al Partilor;

c) dacă a intervenit forta majora si/sau cazul fortuit, conform prevederilor Art. 29.6;
d) dacă Contractul a fost reziliat;

e) dacă Contractul a fost denuntat;

f) in alte situatii prevazute in Contract sau reglementate de lege.
(2) Încetarea va opera de plin drept, fără necesitatea îndeplinirii vreunei formalităţi sau intervenţia autorităţilor sau a instanţei de judecată si sau arbitrale.

(3) Încetarea Contractului de Furnizare nu va produce niciun fel de efecte asupra altor drepturi sau prerogative ale Autoritatii contractante şi Contractantului dobândite în baza Contractului de Furnizare.

30.2. (1) Autoritatea contractanta isi rezerva dreptul de a denunta unilateral contractul de furnizare, la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale, in asa masura incat indeplinirea contractului respectiv ar fi contrara interesului public.

(2) Autoritatea contractanta are dreptul de a denunta unilateral prezentul contract si in situatia in care alocarea resurselor financiare a fost sistata/modificata.

(3) In cazul prevazut la Articolul 30.2. alin. (1) si alin. (2), Contractantul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului, fara a putea solicita daune interese.

30.3. Autoritatea contractantă își rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:

(i) Contractantul nu furnizează Produsele şi/sau nu indeplineste obligatiile care decurg din Contractul de Furnizare si din Anexa nr. 1 - Caietul de sarcini;

(ii) Contractantul nu se conformează, în perioada de timp, conform notificării emise de către Autoritatea contractantă, prin care i se solicită remedierea Neconformității sau executarea obligațiilor care decurg din prezentul Contract;

(iii) Contractantul subcontractează părți din Contract fără a avea acordul scris al Autorității/entității contractante;

(iv) Contractantul cesionează drepturile și obligațiile sale fără acordul scris al Autorității/entității contractante;

(v) Contractantul înlocuiește personalul fără acordul Autorității/entității Contractante;

(vi) Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

(vii) Devin incidente oricare alte incapacități legale care să împiedice executarea Contractului;

(viii) Contractantul eșuează în a furniza/menține/prelungi/reîntregi/completa garanțiile ori asigurările solicitate prin Contract;

(ix) în cazul în care, printr-un act normativ, se modifică interesul public al Autorității/entității contractante în legătură cu care se furnizează Produsele care fac obiectul Contractului;

(x) la momentul atribuirii Acordului-cadru care sta la baza incheierii prezentului subsecvent Contractantul se afla în una dintre situațiile care ar fi determinat excluderea sa din procedura de atribuire;

(xi) în situația în care Acordul cadru nu ar fi trebuit să fie atribuit Contractantului deoarece au fost încălcate grav obligațiile care rezultă din legislația nationala si/sau europeană relevantă iar această împrejurare a fost constatată printr-o decizie a instantelor judecatoresti;

(xii) Contractantul a săvârșit nereguli sau fraude în cadrul procedurii de atribuire sau în legătură cu executare acestuia, ce au provocat o vătămare Autorității/entității contractante;

(xiii) Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestațiilor din vina Contractantului;

(xiv) Contractantul esueaza in a furniza sau a mentine/modifica garantiile in forma, cuantumul si perioada solicitata prin prezentul Contract sau persoana care furnizeaza garantia nu este in masura sa isi indeplineasca angajamentele.

30.4.  (1) Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care Autoritatea contractantă a comis erori esențiale, nereguli sau fraude în cadrul procedurii de atribuire a Contractului sau în legătură cu executarea acestuia, ce au provocat o vătămare Contractantului.

(2) In urma unui preaviz de 45 zile acordat Autoritatii contractante, Contractantul poate solicita rezilierea Contractului, daca Autoritatea contractanta suspenda derularea contractului pentru mai mult de 12 luni pentru motive nespecificate in Contract sau independente de culpa Contractantului, fara ca Contractantul sa fie indreptatit a solicita orice costuri suplimentare/daune aferente suspendarii sau care deriva/rezulta ca urmare a rezilierii, inclusiv in cazul in care suspendarea care a stat la baza rezilierii a survenit in situatia lipsei alocării financiare si/sau din cauze independente de culpa Autoritatii contractante.
30.5. Rezoluțiunea/Rezilierea Contractului în condițiile Articolului 30.3. și Articolului 30.4. alin. (1) intervine de drept prin transmiterea unei simple notificari scrise, fără necesitatea îndeplinirea unei alte formalități, fara punerea in intarziere, fara interventia vreunei autoritati sau instante de judecata si/sau arbitrale. Punerea in intarziere rezulta din simplul fapt al neexecutarii obligatiilor din cadrul prezetului contract.

30.6. Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.

30.7. În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Autorității/entității contractante daune-interese cu titlu de clauză penală în cuantum egal cu valoarea obligațiilor contractuale neexecutate.

30.8. Autoritatea contractantă își rezervă dreptul de a denunța unilateral contractul de furnizare la apariția unor circumstanțe care nu au putut fi prevăzute la data încheierii contractului, cu condiția notificării Contractantului cu cel puțin 3 zile înainte de momentul denunțării.

30.9. (1) In cazul in care, pe durata derularii prezentului contract de furnizare, Contractantul este condamnat prin Hotarare Judecatoreasca penala definitiva pentru incalcarea prevederilor art. XI din Legea 283/2024 privind modificarea si completarea unor acte normative, pentru stabilirea salariilor minime adecvate, Autoritarea Contractanta are dreptul de a rezilia contractul de furnizare pentru acest motiv.
(2) Prevederile alin. (1) sunt aplicabile si Subcontractantilor Contractantului.
31. Insolvență și faliment

31.1. În cazul deschiderii unei proceduri generale de insolvență împotriva Contractantului, acesta are obligația de a notifica Autoritatea contractantă în termen de 3 (trei) zile de la deschiderea procedurii.

31.2. Contractantul, are obligația de a prezenta Autorității/entității contractante, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra Contractului și asupra livrărilor și de a propune măsuri, acționând ca un Contractant diligent.

31.3. În cazul deschiderii unei proceduri generale de insolvență împotriva unui Subcontractant, unui terț susținător sau, dacă este cazul, în situația menționată la Art. 19. - Asocierea de operatori economici, daca este cazul din prezentul Contract, Contractantul are aceleași obligații stabilite la clauzele 31.1 și 31.2 din prezentul Contract.

31.4. În cazul în care Contractantul intră în stare de faliment, în proces de lichidare sau se află într-o situație care produce efecte similare, Contractantul este obligat să acționeze în același fel cum este stipulat la clauzele 31.1, 31.2 și 31.3 din prezentul Contract.

31.5. Nicio astfel de măsură propusă conform celor stipulate la clauzele 31.2, 31.3 și 31.4 din prezentul Contract, nu poate fi aplicată, dacă nu este acceptată, în scris, de Autoritatea contractantă.

32. Limba Contractului

32.1. Limba prezentului Contract și a tuturor comunicărilor scrise va fi limba oficială a Statului Român, respectiv limba română.

33. Legea aplicabilă

33.1. Legea aplicabilă prezentului Contract, este legea română, Contractul urmând a fi interpretat potrivit acestei legi.

34. Soluționarea eventualelor divergențe și a litigiilor

34.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

34.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

34.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen de 15 zile la solicitare, oricare din Părți are dreptul de a se adresa instanțelor de judecată competente.

34.4. (1) Procesele si cererile privind acordarea despagubirilor pentru repararea prejudiciilor cauzate in cadrul procedurii de atribuire, precum si cele privind executarea, anularea, nulitatea, rezolutiounea, rezilierea sau denuntarea unilaterala a contractelor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in circumscriptia caruia se afla sediul Autoritatii contractante.

(2) Litigiile si cererile care decurg din executarea contractelor administrative  si cele care decurg din rezilierea, rezolutiunea, denuntarea unilaterala sau incetarea anticipata a contractelor de achizitie publica din motive independente de Achizitor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in  circumscriptia careia se afla sediul Autoritatii contractante.

34.5. Pe perioada solutionării litigiului, Contractantul este obligat să continue să-şi îndeplinească obligaţiile contractuale, astfel cum au fost stabilite prin Contractul de Furnizare. În situaţia nerespectării prezentei obligaţii, Autoritatea contractanta este îndreptăţita la despăgubiri în valoare de 0,1%/zi din Pretul Contractului pentru neexecutarea obligaţiilor contractuale, aceste sume urmând a fi reţinute din plata ce urmează a fi efectuată sau din garanţia de bună execuţie.

35. Despăgubiri generale. Managementul riscurilor

· Despăgubiri generale
35.1. Contractantul va despăgubi, proteja şi apăra pe cheltuiala sa Autoritatea contractanta, pe agenţii şi salariaţii acestuia, pentru şi împotriva tuturor acţiunilor în justiţie, revendicărilor, pierderilor şi pagubelor rezultate din orice acţiune ori omisiune a Contractantului, personalului salariat ori contractat de acesta, inclusiv conducerea, în furnizarea Produselor şi indeplinirea obligatiilor contractuale, care decurg din prezentul contract si din Anexa nr. 1 - Caietul de sarcini, inclusiv împotriva oricărei încălcări a prevederilor legale sau a drepturilor terţilor, privind brevetele, mărcile comerciale ori alte forme de proprietate intelectuală, precum dreptul de autor.

35.2. Pe cheltuiala sa, Contractantul va despăgubi, proteja şi apăra Autoritatea contractanta, agenţii şi salariaţii acestuia, pentru şi împotriva tuturor acţiunilor în justiţie, revendicărilor, pierderilor şi pagubelor rezultate din executarea Contractului de Furnizare de către Contractant, în condiţiile în care Contractantul este notificat de către Autoritatea contractanta despre asemenea acţiuni, revendicări, pierderi sau pagube, după ce Autoritatea contractanta a luat cunoştinţă despre acestea.

35.3. Răspunderea Contractantului se va întinde pentru întreaga daună ce poate fi demonstrată de Autoritatea contractanta şi va acoperi toate pierderile ori pagubele cauzate terţilor de către Contractant ori ca urmare a abaterilor săvârşite de Contractant.

35.4.
Autoritatea contractanta va avea dreptul la despăgubiri pentru orice prejudiciu care este descoperit după finalizarea Contractului de Furnizare.

· Managementul riscurilor

35.5. Autoritatea contractanta isi rezerva dreptul de a recupera de la Contractant orice prejudicii care vor fi generate de intarzierile cauzate, de erorile/lipsa de profesionalism/superficialitatea indeplinirii obligatiilor contractuale, de nerespectarea obligatiilor conform prezentului contract si a legislatiei in vigoare. 
35.6. Contractantul isi va asuma riscurile ce decurg din participarea sa la procedura de atribuire si prin semnarea contractului, si nu va avea nicio pretentie in cazul aparitiei acestora sau a altora neidentificate in prezentul contract, dar posibil sa apara.

35.7. Pretul contractului include si riscurile generale prezentate la Articolul 35.8, iar Contractantul nu va avea nicio pretentie de orice natura (materiala, financiara, etc..) in cazul aparitiei acestora.

35.8. Contractantul va lua toate masurile necesare pentru evitarea/minimizarea/controlul efectelor urmatoarelor riscuri generale identificate si consecintele aferente:

a) Riscul privind imposibilitatea constituirii de catre Contractant a garantiei de buna executie, in perioada de timp, in cuantumul si in forma mentionata in contract si in documentatia de atribuire;

b) Riscul ca Contractantul sa livreze cu intarziere Produsele ce formeaza obiectul prezentului contract sau sa nu le livreze in conformitate cu specificatiile din Caietul de sarcini sau sa livreze Produse care nu respecta cerintele impuse de legislatia, standardele si reglemetarile aplicabile in Romania. In aceste situatii, Autoritatea contractanta este indreptatita la aplicarea sanctiunilor mentionate la Articolul 23.5. din prezentul contract.

36. Dispozitii finale

38.1. 
Prin semnarea contractului, Partile confirma faptul ca acesta reflecta in mod deplin intreaga vointa a acestora cu privire la obiectul contractului, prevaleaza fata de orice intelegeri, inscrisuri sau negocieri care au avut loc intre parti inainte de semnarea acestuia, precum si faptul ca nu exista niciun fel de elemente secundare legate de contract si intelegerea dintre Parti care sa nu fi fost reflectate in contract.

38.2.
Daca una sau o parte din prevederile prezentului contract este sau devine nelegala, fara valoare sau neaplicabila, aceasta nu va afecta celelalate prevederi, care vor ramane valabile si aplicabile in masura maxima permisa de lege. Clauzele nule sunt inlocuite cu dispozitiile legale aplicabile.

38.3.
Părtile cunosc si garantează, în virtutea prevederilor Legii nr. 72/2013, cu modificările si completările ulterioare si O.G. nr. 13/2011, cu modificările si completările ulterioare, că relatiile contractuale dintre părti se desfăsoară pe principii de bună credintă si cu respectarea acestor dispozitii legale, întelegand că nicio clauză a contractului nu este abuzivă prin prisma dispozitiilor legale enuntate.


Drept pentru care, Părțile au încheiat prezentul Contract azi, [data încheierii Contractului] _______________, în Bucuresti, în 3 (trei) exemplare.

